MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 362 L-Erbgħa, 26 ta' Lulju, 2000 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 362

L-Erbgħa, 26 ta' Lulju, 2000

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fid-6.10 p.m.

Talba

SEDUTA NRU.

L-Erbgħa, 26 ta' Lulju, 2000

WERREJ MINUTI 33

PETIZZJONI 33

MISTOQSIJIET - TWEĠIBIET ORALI 33

TQEGĦID TA' KARTI 37

ORDNIJIET TAL-ĠURNATA ABBOZZ TA' LIĠI DWAR L-AWTORITA' TA' L-ISTATISTIKA TA' MALTA (IT-TIENI QARI) MALTA STATISTICS AUTHORITY BILL (SECOND READING) 37

AĠĠORNAMENT 55

MISTOQSIJIET GĦAL TWEĠIBIET ORALI MWIEĠBA BIL-MIKTUB 63

MINUTI

Il-Minuti tas-Seduta Nru 361 li saret fis-26 ta' Lulju, 2000 ġew konfermati.

PETIZZJONI

ONOR SILVIO PARNIS: Mr Speaker, qed nippreżenta petizzjoni f'isem ir- residenti ta' Triq Għajn Dwieli, Raħal Ġdid, fejn qed jitolbu lill-gvern biex jagħti widen għal leħinhom.

Peress li din hija arterja prinċipali u għaldaqstant ma taqax taħt ir-responsabbilta' tal-kunsilli lokali, dawn ir- residenti jixtiequ li din it-triq il-gvern jirranġaha għax tinstab fi stat diżastruż ħafna, speċjalment il-bankini u anke s-sistema tat-traffic- lights.

MR SPEAKER (Onor. Anton Tabone): Grazzi.

Ngħaddu għal mistoqsijiet.

L- Onor. Mizzi.

MISTOQSIJIET - TWEĠIBIET ORALI

ARMATA - IMPJEGATI

L-ONOR.

JOE MIZZI (f'isem l-Onor.

Adrian Vassallo) staqsa lill- Prim Ministru: Jista' l-Prim Ministru jgħid kemm army personnel attendew kors barra minn Malta f'dawn l-aħħar għaxar snin?

X'tip ta' kors kien u kemm minn dawn is-suldati għadhom fis-servizzi llum?

ONOR.

EDDIE FENECH ADAMI (Prim Ministru): Jien informat li fit-tnax-il xahar ta' qabel l-10 ta' Lulju, 2000 kien hemm 140 persuna - jiġifieri fizzjali u suldati - li attendew korsijiet ta' taħriġ barra minn Malta, li 128 minnhom għadhom qed iservu fl-armata.

Qed inpoġġi fuq il-Mejda tal- Kamra lista tad-diversi tipi ta' korsijiet.

MR SPEAKER: L-Onor.

Mario Galea, domanda supplimentari.

ONOR.

MARIO GALEA: Jista' l-Prim Ministru jgħid jekk fost dawk li attendew għal taħriġ barra minn Malta, kienx hemm minnhom li għamlu dan taħt l-awspiċi tal-partnership for peace?

MR SPEAKER: Il-Prim Ministru.

ONOR.

EDDIE FENECH ADAMI: M'għandix id-dettalji għal din ir-risposta, imma mill-memorja nista' ngħid li kien hemm il-parteċipazzjoni tal-membri ta' l-armata f'taħriġ li kien sar taħt l-umbrella tal-partnership for peace - jiena stess kont mort nara wħud minn dawn l-eżerċizzji jsiru ġewwa l- Bulgarija - u nista' ngħid li dawk kollha li pparteċipaw ħarġu sodisfatti ħafna, anke fuq livell personali.

MR SPEAKER: L-Onor.

Cuschieri, domanda supplimentari.

ONOR.

JOSEPH CUSCHIERI: Min-numru ta' persuni li semma, kemm minnhom attendew għal korsijiet ta' taħriġ barra minn Malta b'riżultat tal-ftehim li jeżisti bejn pajjiżna u l-pajjiż fejn attendew?

MR SPEAKER: Il-Prim Ministru.

ONOR.

EDDIE FENECH ADAMI: Naturalment isiru diversi offerti minn qabel biex membri tal-forzi armati jkunu jistgħu jmorru fuq korsijiet barra minn Malta.

Il-maġġor parti minn dawn are taken up u naturalment l-armata tfittex ukoll opportunitajiet fejn jistgħu jmorru jitħarġu l-membri tagħha.

(Interruzzjonijiet)

Nitlob lill-Onor.

Interpellant jippreċiża xi jrid jgħid bil-kelma "ftehim" għax naturalment dan kollu bi ftehim isir, imma mhux għax jeżisti xi ftehim partikolari dwar taħriġ.

MR SPEAKER: L-Onor.

Cuschieri.

ONOR.

JOSEPH CUSCHIERI: Qed ngħid għal ftehim purament ta' taħriġ, ċioe' mhux bħal dak li jeżisti bejn Malta u l-Italja.

MR SPEAKER: Il-Prim Ministru.

ONOR.

EDDIE FENECH ADAMI: Ikun hemm opportunitajiet ta' ftehim ta' taħriġ ma' diversi pajjiżi, fosthom mal-Gvern Ingliż, mal-Gvern Amerikan, mal-Gvern Taljan - dawn ikunu numerużi - mal-Gvern Franċiż u jekk m'iniex sejjer żball anke mal-Ġermanja.

F'dan is-sens hemm koperazzjoni ma' diversi pajjiżi, imma naturalment jiddependi minn x'ikunu l-bżonnijiet.

MR SPEAKER: L-Onor.

Rita Law, mistoqsija supplimentari.

ONOR.

RITA LAW: Meta jsir ftehim u jkun hemm ċerta koperazzjoni bejn suldati Maltin u dawk barranin taħt l-iskema tal-partnership for peace li semma l-Onor.

Mario Galea, dan ikun ifisser li s-suldati tagħna jkunu mistennija jipparteċipaw f'xi ġlied barra 'l pajjiż?

MR SPEAKER: Il-Prim Ministru.

ONOR.

EDDIE FENECH ADAMI: L-Onor.

Membru jmissha taf li waħda mill- affarijiet li kien għamel gvern Laburista meta rebaħ l-elezzjoni ta' Ottubru 1996 kien li ħareġ lil Malta mill-membership tal-partnership for peace.

Fl-opinjoni tiegħi dik kienet deċiżjoni żbaljata għax il- parteċipazzjoni fil-partnership for peace bl-ebda mod ma tfisser li s- suldati tagħna jieħdu parti f'xi azzjoni militari.

Il-partnership for peace kienet u għadha toffri okkażjonijiet ta' taħriġ utli ħafna, u naħseb li huwa ta' sfortuna li pajjiżna mhux qed jipparteċipa fiha.

Naturalment il-gvern jista' jitlob li jirravviva l-parteċipazzjoni pero' jidhrilna li f'dan il-mument almenu m'għandniex noħolqu kontroversji bla bżonn, għalkemm nerġa' ngħid li l-ftit taż-żmien li fih Malta kienet tipparteċipa kien utli ħafna u kien anke jagħtina l-opportunita' li Malta tagħmel programmi ta' tagħlim.

Dan jistgħu jikkonfermawh mhux biss il- kapijiet ta' l-armata imma anke dawk is-suldati li ipparteċipaw f'eżerċizzji li saru dak iż-żmien.

Aħna konna offrejna li jsiru ċerti korsijiet hawn Malta, dan kien ġie aċċettat u kellna l-okkażjoni li anke aħna nagħtu s-sehem tagħna fil-partnership for peace.

Fil-fatt membri tal- forzi armati barranin kienu ġew għal taħriġ fil-lingwa Ingliża.

Jien naħseb li dak li sar kien żball politiku u, kif diġa' għedt, il- gvern s'issa ma ħax id-deċiżjoni li jerġa' jirraviva l-parteċipazzjoni ta' Malta, pero' mhux talli ma nara xejn ħażin li dan jerġa' jsir anzi nittama li jsir.

MR SPEAKER: L-Onor.

Law.

ONOR.

RITA LAW: Veru li jista' jkun hemm min qed jitħarreġ fil-lingwi imma nimmaġina li jkun hemm min qed jitħarreġ fil-ġlied u fil-gwerer ukoll!

Għaldaqstant jaċċertana l-Prim Ministru li dawn is-suldati Maltin m'humiex se jkunu involuti f'xi ġlied jew gwerer?

MR SPEAKER: Il-Prim Ministru.

ONOR.

EDDIE FENECH ADAMI: Din l-ipotesi li qed issemmi l-Onor.

Membru assolutament mhijiex attinenti għas-sempliċi raġuni li Malta m'hijiex membru tal-partnership for peace għax, kif irrimarkajtilha qabel, gvern Laburista ma kienx ħalliha membru.

MR SPEAKER: L-Onor.

Cuschieri.

ONOR.

JOSEPH CUSCHIERI: Jiġifieri l-Prim Ministru jikkonferma b'mod ċar li l-ħsieb tal-gvern huwa li jara li Malta tissieħeb fil-partnership for peace?

Ippermettili nagħmel domanda oħra, Mr Speaker.

L-offerti u r- rikjesti ta' taħriġ isiru bi ħlas jew taħt xi forma ta' ftehim bejn pajjiż u ieħor?

MR SPEAKER: Il-Prim Ministru.

ONOR.

EDDIE FENECH ADAMI: Kif diġa' spjegajt, kien żball politiku li Malta ħarġet mill-partnership for peace.

ONOR.

RITA LAW: Jien mhux hekk naraha.

Jien ngħid li għandna għalfejn nirringrazzjaw lill-Partit Laburista għax b'hekk is-suldati tagħna m'humiex se jkunu involuti fil-ġlied u l-gwerer ta' ħaddieħor.

MR SPEAKER: Il-Prim Ministru.

ONOR.

EDDIE FENECH ADAMI: L-Onor.

Law hija assolutament informata ħażin u ma tafx kif taħdem il-partnership for peace.

Kulmin jipparteċipa m'għandu l-ebda obbligu li jmur jiġġieled f'xi gwerer li jista' jkun hemm.

Għar-rigward tad-domanda ta' l-Onor.

Cuschieri, jien diġa' għedt li dak kien żball u li l-gvern tiegħi jemmen li jkun utli li pajjiżna jkun membru fil-partnership for peace - għalkemm din m'hix xi ħaġa li hi daqshekk vitali għal Malta - u jkun utli li aħna nieħdu parti f'eżerċizzji li jistgħu jiswulna.

Il-gvern s'issa ma ħa l-ebda deċiżjoni, pero' nittamaw li meta jkun wasal iż-żmien opportun il-gvern jerġa' jirriattiva l- parteċipazzjoni ta' Malta fil-partnership for peace.

L-Onor.

Cuschieri staqsa jekk il-parteċipazzjoni fit-taħriġ issirx bi ħlas.

Dan jiddependi mit-taħriġ x'ikun u għal kemm żmien ikun, jiġifieri kull każ huwa differenti minn ieħor.

Jista' jkollok korsijiet li trid tħallas għalihom u jista' jkun hemm oħrajn li r-rati ta' ħlas ikunu ridotti.

MR SPEAKER: L-Onor.

Carmelo Abela, mistoqsija supplimentari.

ONOR.

CARMELO ABELA: Mr Speaker, hemm xi terminu ta' żmien dwar kemm iddum hawn Malta l-missjoni militari Taljana?

Jekk kien hemm data ta' skadenza li ġiet imġedda, din għal kemm żmien ġiet imġedda?

MR SPEAKER: Il-Prim Ministru.

ONOR.

EDDIE FENECH ADAMI: Bl-amment ma nistax nagħtik l-informazzjoni, pero' żgur li l-missjoni militari Taljana f'Malta hija waħda utli.

Ilha magħna għal aktar minn 25 sena u m'hemm l-ebda ħsieb li din ma tkomplix.

SERVIZZ PUBBLIKU - IMPJEGATI

L-ONOR.

RITA LAW staqsiet lill-Prim Ministru: Jista' l-Prim Ministru jgħid kemm kienu n-nies li ġew ingaġġati mal-gvern mill-1987 'l hawn?

ONOR.

EDDIE FENECH ADAMI: Mr Speaker, qed inpoġġi fuq il-Mejda tal- Kamra skeda li turi n-numru ta' persuni li ġew ingaġġati mal-gvern mill- 1987 sal-lum, kif ukoll tabelli li juru l-impieg tagħhom.

Naturalment importanti ħafna li wieħed jara xi kwalita' ta' xogħol jirriferu għalih dawn l-ingaġġi mal-gvern.

Per eżempju, fl-1987 kienu ġew ingaġġati 2,104 persuna mal-gvern, fosthom 600 ruħ taħt group A u 466 health attendant fil-public cleansing.

Jekk wieħed janalizza x'kien ix-xogħol ta' dawn il-persuni jsib li kien differenti ħafna minn dak li għalih ġew ingaġġati nies oħrajn fis-snin ta' wara.

Jekk nieħdu sena oħra at random insibu li kien hemm 145 instructor u 36 pharmacist.

B'hekk wieħed jinduna li hemm kambjament pożittiv fl-intake ta' nies mal-gvern.

MR SPEAKER: L-Onor.

Mario Galea, mistoqsija supplimentari.

ONOR.

MARIO GALEA: Mr Speaker, preżumibilment il-mistoqsija ta' l-Onor.

Law tirriferi għal dawk in-nies li ġew ingaġġati mill-elezzjoni ta' l-1987 'il hawn.

Il-Prim Ministru għandu l-informazzjoni dwar x'ġara ġimgħa qabel l-elezzjoni ta' Mejju, meta kienu ġew impjegati 'il fuq minn 2000 ruħ mal- gvern?

MR SPEAKER: Il-Prim Ministru.

ONOR.

EDDIE FENECH ADAMI: Fir-risposta hawn breakdown ta' dawk il- persuni li ġew impjegati maċ-ċivil fl-1987.

Fil-fatt minn Jannar sa April ġew impjegati 2,104 persuna.

Id-domanda m'hijiex tirriferi għall-impjiegi li kienu ngħataw mal-parastatali, max-shipbuilding, ma' l-Enemalta, mat- Telemalta, eċċ. imma tittratta dwar nies li ġew impjegati direttament mal- gvern.

MR SPEAKER: L-Onor.

Carmelo Abela, mistoqsija supplimentari.

ONOR.

CARMELO ABELA: Teżisti xi tip ta' statistika ta' kemm minn dawn il-ħaddiema għadhom impjegati maċ-ċivil u kemm minnhom spiċċaw jew irriżenjaw?

MR SPEAKER: Il-Prim Ministru.

ONOR.

EDDIE FENECH ADAMI: Kif kelli l-okkażjoni ngħid drabi oħra, mal- gvern hemm wastage naturali ta' mijiet kull sena u hija naturali li n-numri jinbidlu minn sena għal oħra.

Ir-records għal kull impjegat jeżistu u jekk l-Onor.

Interpellant irid nista' niġborlu din l-informazzjoni.

MR SPEAKER: L-Onor.

Silvio Parnis, mistoqsija supplimentari.

ONOR.

SILVIO PARNIS: Jista' l-Prim Ministru jgħid x'nuqqas ta' ħaddiema hemm mal-gvern bħalissa?

X'inhu l-ħsieb tal-gvern rigward id-dħul ta' ħaddiema fis-servizz pubbliku?

Il-ftit ħaddiema awżiljari li kien għad fadal, dawk kienu ħadu l-appointment u daħlu mal-gvern?

MR SPEAKER: Il-Prim Ministru.

ONOR.

EDDIE FENECH ADAMI: Mr Speaker, safejn naf jien kienu saru proċeduri li qbilna magħhom flimkien mal-PSC u ma' l-ETC u l-problema ta' dawk li kienu jissejħu awżiljari ġiet riżolta.

Dwar id-domanda l-oħra ta' l-Onor.

Parnis irrid ngħid li llum ir- recruitment mal-gvern isir strettament skond l-esiġenzi li jkun hemm bżonn.

Per eżempju, huwa evidenti li r-recruitment tat-teachers isir kull sena u r-recruitment tan-nurses isir prattikament kull meta jispiċċa l-kors.

Illum t-tip ta' mpjiegi bħal general hand, labourers u unskilled laboureres - dari kien hawn ħafna minnhom - m'humiex qegħdin isiru.

Dawn l-impjiegi huma minimi biex ma ngħidx ineżistenti.

MR SPEAKER: L-Onor.

Michael Bonnici, mistoqsija supplimentari.

ONOR.

MICHAEL BONNICI: Mr Speaker, peress li fl-isptarijiet hemm kemm nuqqas ta' tobba kif ukoll nuqqas ta' nurses - fil-fatt kellhom jiġu temporanjament magħluqa għal ftit tal-ħin iċ-ċentri tas-saħħa f'diversi distretti - il-gvern beħsiebu jdaħħal nies li huma lesti li jaħdmu f'dawn il-postijiet?

MR SPEAKER: Il-Prim Ministru.

ONOR.

EDDIE FENECH ADAMI: Fejn hemm nuqqasijiet u hemm personnel available dawn jiġu impjegati.

Jekk nieħdu l-lista ta' l-impjiegi li saru sa Ġunju ta' din is-sena insibu li kellna żewġ agricultural officers, żewġ assistant curators, 31 clerk, 50 enrolled nurse, 22 principal fil-general service u 231 teacher, li huwa l-akbar numru.

Jekk nieħdu l-paramediċi insibu li għandna tliet radiographers u żewġ scientific officers.

Nista' ngħid li r-recruitment qed isir proprju fejn ikun hemm bżonn.

MR SPEAKER: Grazzi.

Il-ħin tal-mistoqsijiet għadda.

Ngħaddu għal Tqegħid ta' Karti.

Il-Ministru Refalo.

TQEGĦID TA' KARTI

ONOR.

MICHAEL REFALO (Ministru għat-Turiżmu): Mr Speaker, inqiegħed fuq il-Mejda tal-Kamra:

Tagħrif dwar awtoritajiet, korporazzjonijiet u aġenziji li jaqgħu taħt ir-responsabilita' tiegħi, bi tweġiba għal mistoqsija parlamentari nru.

18602; u

Tagħrif dwar konsulenti legali li jagħtu servizz lill-ministeru, bi tweġiba għal mistoqsija parlamentari nru.

u f'isem il-Ministru għal Għawdex inqiegħed fuq il-Mejda tal-Kamra:

Tagħrif dwar safar matul l-1999 u l-2000, bi tweġiba għal mistoqsija parlamentari nru.

MR SPEAKER: Grazzi.

Il-Ministru Gatt.

ONOR.

AUSTIN GATT (Ministru tal-Ġustizzja u Gvern Lokali): Mr Speaker, inqiegħed fuq il-Mejda tal-Kamra:

MR SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI DWAR L-AWTORITA' TA' L-ISTATISTIKA TA' MALTA

MALTA STATISTICS AUTHORITY BILL

L-ordni għat-Tieni Qari ġie moqri.

Ikompli mis-26 ta' Lulju 2000.

Il-mistoqsija reġgħet tqiegħdet.

MR SPEAKER: Aktar rimarki?

L-Onor.

Michael Farrugia.

ONOR.

MICHAEL FARRUGIA: Mr Speaker, għal darb'oħra għandna quddiemna waħda minn sensiela ta' liġijiet li jwaqqfu awtorita'.

Qed ngħid hekk għax matul dawn l-aħħar ġimgħat iddiskutejna awtoritajiet oħrajn u jidher li in the pipeline hemm sensiela ta' abbozzi ta' liġi oħra li jirrigwardaw it- twaqqif ta' awtoritajiet ġodda.

Mr Speaker, minkejja li qabel tan-naħa l-oħra kienu jgħidu li l-ħofra ħrafa, dan l-aħħar sirna nisimgħu ħafna diskors dwar id-deficit nazzjonali.

Il-verita' hi li l-Partit Laburista fil-gvern kien beda jieħu l-passi neċessarji biex iżid id-dħul tal-gvern u fl-istess ħin kien qed jirnexxilu jnaqqas l-ispiża pubblika.

Effettivament dik iċ-ċifra kienet tirrifletti d- deficit finanzjarju tal-pajjiż u allura kien hemm bżonn li wieħed jagħmel l-affarijiet bis-serjeta'.

Din is-sitwazzjoni tant kienet qed tiddeterjora li mhux il-każ li wasslet lil xi membru parlamentari biex jivvota kontra l- partit tiegħu stess, imma fil-verita ġiegħlet lill-Partit Nazzjonalista fil-gvern isejjaħ elezzjoni kmieni għal Ottubru ta' l-1996.

Mela allura s-sitwazzjoni finanzjarja kienet il-kawża ta' dik l-elezzjoni.

Pero' biex in-Nazzjonalisti jagħmlu gwadann politiku kienu jaħarbu mir-realta' u dak iż-żmien kienu jgħidu li l-ħofra ħrafa, Sur President.

Ara qabel l-elezzjoni ta' wara, dik ta' Settembru 1998, kienu jgħidu li jekk jitilgħu fil-gvern mhux se joqogħdu jingħu li hawn ħofra jew li l- pajjiż għandu problemi finanzjarji!

Pero' għaddiet l-elezzjoni u bdejna nisimgħu lil min jingħi li hawn il-problemi fil-pajjiż, għalkemm ikun tajjeb li wieħed jgħid li donnu li l-problemi huma għal ċerti individwi biss, bħall-ħaddiema ta' Kalaxlokk, il-ħaddiema tat-tarznari - issa anke qed isemmu li madwar 800 ħaddiem li hemm fid-dockyard u fix-shipbuilding jistgħu jispiċċaw barra - u diversi ħaddiema oħra li jaħdmu f'setturi varji li jafu li għandhom xabla mdendla fuq rashom.

Imbagħad niġu f'dan il-parlament u nsibu li quddiemna għandna numru ta' abbozzi ta' liġi li jwaqqfu numru ta' awtoritajiet!

Qed ngħid dan, Sur President, għax dawn l-awtoritajiet qed isiru bil- barka tal-ministri u nafu wkoll li dawk li jmexxuhom jitħallsu mhux ħażin.

Ċertament li l-paga tal-ministri u dik tal-ħaddiema taċ-ċivil hija peanuts ħdejn il-paga ta' dawk inkarigati minn dawn l-awtoritajiet u ta' dawk li qegħdin, per eżempju, fil-bank ċentrali.

Issa li se jkollna din l- awtorita' wieħed jistenna li d-dipartimenti individwali se jiġbru l- informazzjoni kollha neċessarja u jgħadduha lil din l-awtorita' biex din min-naħa tagħha tkompli tmexxi l-affarijiet hi.

Pero' nerġa' ngħid li fejn jidħlu l-pagi se jkun hemm diskrepanza bejn il-ħaddiema taċ-ċivil li jkunu qed jaħdmu biex jiġbru ċerta informazzjoni għall-awtorita' u dawk li jkunu fuq il-bord ta' din l-awtorita'.

Sur President, naħseb ukoll li jkun tajjeb li l-Ministru jagħti spjegazzjoni daqsxejn ċara ta' dan il-punt li se nsemmi.

F'dan l-abbozz ta' liġi nsibu li l-awtorita' tista' taħtar direttur ġenerali għal terminu ta' tliet snin, pero' l-ewwel direttur li jinħatar se jinħatar għal ħames snin.

Apparti minn hekk nixtieq nistaqsi kemm l-awtorita' se tkun lesta li tgħaddi informazzjoni sensittiva lil min ikun qed jistaqsi dwarha.

Qed nistaqsi dan għax biex wieħed ikun jista' jagħmel ċerti projections u ċertu ippjanar ikollu bżonn ċerta statistika.

U filwaqt li nsostni li l- istatistika hija importanti ħafna, ma rridx li xi ħadd jifhem li din l- awtorita' se tkun l-ewwel entita' li se tkun qed tforni l-istatistika neċessarja għax diġa' jeżisti d-dipartiment ta' l-istatistika.

Allura x'inhi r-raġuni li minn dipartiment se noħolqu awtorita', se ndaħħlu diversi impjegati u se nżidu l-ħlasijiet?

Ovvjament issa nistennew li lid-direttur ġenerali nixtrulu karozza u noffrulu wkoll numru ta' perkaċċi oħrajn, għax naħseb li din l-awtorita' mhux se tkun inqas minn awtoritajiet oħrajn!

Nistgħu nieħdu ftit idea ta' dan jekk inħarsu ftit lejn il-pagi li ġew offruti lill-membri tal-fondazzjoni għas-servizzi mediċi, Sur President.

Per eżempju, ikollok lil xi ħadd jaħdem mal-gvern li jagħtuh l-unpaid leave biex imbagħad imur jaħdem mal-fondazzjoni għas-servizzi mediċi u jagħtuh paga doppja, jagħtuh karozza - għax fejn kien qabel ma kienx intitolat għal karozza - u jħallsulu health scheme għalih u għall- familja!

Apparti minn hekk dan jista' jingħaqad ma' xi club biex jagħmel l-eżerċizzji fiżiċi u jkollu kollox imħallas!

Hekk se naħdmu f'din l- awtorita'?

Ikun interessanti li nkunu nafuhom dawn l-affarijiet għax naħseb li min se jkun inkarigat minn din l-awtorita' se jiġi ttrattat bl- istess mod.

Nista' nsemmi każ ieħor ta' waħda mara li kienet taħdem mal- gvern li biex jirringrazzjawha qalulha biex tieħu l-unpaid leave u daħħluha mal-fondazzjoni għas-servizzi mediċi b'paga doppja!

Dan ifisser li filwaqt li lil ċerti ħaddiema nsemmulhom il-ħofra u ngħidulhom li m'għandhomx dritt jieklu, lil ħaddiema oħrajn nistmawhom b'dan il-mod.

Nista' ngħid, per eżempju, li ċerti ħaddiema qed jibżgħu li l-impjieg tagħhom se jiġi tterminat peress li l-kumpannija li jaħdmu magħha waslet biex tfalli.

Naħseb li hekk kif lil ta' Kalaxlokk qalulhom li l- kumpannija tagħhom falliet, dalwaqt se jiġri l-istess lil dawk li jaħdmu t- tarzna.

Lil dawn jgħidulhom li ladarba qed jagħmlu d-dejn u l-gvern qed jissussidjahom il-ħin kollu, allura t-tarzna hija falluta.

Din ukoll hija in the pipeline u m'għandniex għalfejn neħduha bi kbira, imma għal dawn l- awtoritajiet il-ħofra mhijiex problema.

Darba kien hemm membru min-naħa tal-gvern li qal li money is no problem u naħseb li għal ċerti individwi hekk hu.

Mhux talli hekk talli lil dawn joħolqulhom il-postijiet għax waqt li qabel kien hemm min għamel xi ħames snin mingħajr ma jitħallas, issa f'daqqa waħda lil dawn tal-lum bdejna nħallsuhom!

Insibu, per eżempju, li l-president tal-fondazzjoni għas-servizzi mediċi jitħallas Lm7,000 u l-viċi chairman jitħallas Lm4,500, biex ma nsemmix il- perkaċċi l-oħrajn bħal karozzi, mobile phones, telephones u affarijiet oħra.

Il-ħofra teżisti biss għall-ħaddiema tal-Kalaxlokk mhux għal dawn!

Insibu, per eżempju, li fl-applikazzjoni għal permanent secretary, direttur ġenerali jew direttur - forsi għalhekk il-Prim Minsitru staħa jpoġġi fuq il-Mejda tal-Kamra l-informazzjoni li jien staqsejt għaliha ftit tal-jiem ilu permezz ta' interpellanza - waħda mill-klawsoli li hemm tgħid li dawn ma jistgħux jagħmlu xogħol ieħor, imma biex jaħdmu mal-fondazzjoni għas- servizzi mediċi nagħtuhom l-approval, inħallsuhom u nagħtuhom allowances ta' Lm2,500, apparti l-paga li għandhom u l-bonuses tax-xogħol li jagħmlu li jistgħu jlaħħqu sa 15% tal-paga.

U din l-istorja tkompli għaddejja.

Mela l-ħaddiema għaddejjin minn martirju u n-nies magħżulin qegħdin fil- glorja!

Sur President, storja li ta' spiss konna nisimgħu biha meta tan-naħa l- oħra kienu fl-oppożizzjoni qabel l-1987 kienet li kien hawn xi 20,000 ruħ qegħda, pero' meta wieħed kien jistaqsi kif waslu għal din iċ-ċifra konna nsibu li ma' dawk li kienu jirreġistraw fl-ewwel parti u fit-tieni parti, in-Nazzjonalisti kienu jżidu lil dawk li jaħdmu fil-korpi, lill-istudenti tas-sixth form, lill-istudenti ta' l-universita', lill-istudenti ta' kwalunkwe kulleġġ ieħor li kien jeżisti u nies oħra li ma kenux imorru jirreġistraw.

Hekk kienu jagħmlu dawn!

Kif qal sieħbi l-Onor.

Karmenu Vella dalgħodu, l-istatistika tista' tużaha kif trid u kif jogħġbok.

Iċ- ċifri li jkollok quddiemek tista' ġġibhom jidhru sbieħ jew jidhru koroħ.

L-istatistika dik kulma hi.

Issa nixtieq insemmi punt ieħor li jirrigwarda s-settur tas-saħħa, Sur President.

Ta' min isemmi wkoll li ħafna drabi l-formoli ma jkunux ċari u ma jkunx ċar x'ikun qed jintalab.

Per eżempju, kultant wieħed jibda jiddubita kemm ċerta informazzjoni li tingħata tkun veritiera.

Jien mhux qed ngħid li l- informazzjoni tingħata ħażina għal tapposta, imma qed ngħid li l-mod kif tiġi miġbura ċerta statistika tħalli ħafna mistoqsijiet x'wieħed jagħmel dwar il-veraċita' tar-riżultati li jkunu qegħdin jiġu ppreżentati.

Per eżempju, meta konna qed nitkellmu ma' diversi setturi b'mod informali dwar l-introduzzjoni tal-breast screening, kien hemm diversi opinjonijiet kemm in-numru ta' każi ta' kanċer tas-sider li kien isemmi d-dipartiment tas- saħħa huma reali jew le - l-Onor.

Jean Pierre Farrugia spjega tajjeb ħafna, per eżempju, ir-relazzjoni bejn it-tipjip u l-mard terminali - u dan juri d- defiċjenzi li jeżistu mhux fin-nuqqas tat-tobba li jiktbu l-informazzjoni imma għax il-kliem li jintuża fil-formoli li jkollhom quddiemhom it-tobba biex jagħmlu ċertifikat tal-mewt jew xi dikjarazzjoni oħra ma jkunx ċar.

Għalhekk naħseb li l-formoli li jeżistu llum għandhom jiġu riveduti u nittama li l-awtorita' tħares ukoll lejn dawn il-fatti.

Naħseb li d- dipartiment jew inkella d-dipartiment tal-health information systems unit għandhom id-dmir li jaraw li l-informazzjoni kollha li toħroġ tagħti stampa ċara tar-realta' tas-saħħa.

Ikun taċ-ċajt li nipprovaw nikkomparaw is- sitwazzjoni f'pajjiżna mas-sitwazzjoni ta' pajjiżi oħrajn meta nafu li l- istatistika li għandna aħna m'hijiex daqhsekk reliable.

Apparti minn hekk, f'diversi interpellanzi li qegħdin isiru wieħed jinnota wkoll illi jew mhux qed tinġabar l-informazzjoni jew inkella din mhux qed tingħata lill-parlament.

Qed ngħid dan għax ħafna drabi jsiru interpellanzi lill-ministri tal-gvern u r-risposta tkun li dik l- informazzjoni ma tinġabarx.

Issa jien ma nemminx illi l-informazzjoni ma tinġabarx, għax mhux daqshekk diffiċli li wieħed jiġbor l-informazzjoni kollha neċessarja.

Per eżempju, dalgħodu l-Onor.

Karmenu Vella kien qed jagħti dettalji fuq il-qasam tat-turiżmu u kien qed jgħid x'eta' jkollhom it-turisti li jiġu Malta, għalxiex jiġu jżuruna, f'liema lukandi joqogħdu u kemm jonfqu.

Pero' wieħed jinnota li fl-aħħar xhur dan is-sors ta' informazzjoni hekk importanti ġie mblokkat u naħseb li jkun tajjeb li nkunu nafu għalfejn dan is-sors ta' informazzjoni ġie sospiż.

Il-gvern din ipprova jpinġiha bħala xi ħaġa li n-nies jiddejqu joqogħdu jiktbu l- informazzoni u li issa tant sirna avant-garde illi din l-informazzjoni m'għadx għandna bżonnha, imma mbagħad meta mmorru biex niksbu l- informazzjoni ftit li xejn ikollna risposta.

Ftit taż-żmien ilu konna nużaw l-embarkation card u d-disembarkation card u minnhom stajna noħorġu ħafna informazzjoni.

Minbarra li din kienet isservi għal skop ta' statistika, kienet ukoll sors ta' informazzjoni li tista' tintuża anke biex wieħed ikun jaf jekk persuna tkunx verament residenti hawn Malta jew le għal skop ta' elezzjonijiet ġenerali.

Pero' dan is-sors ta' informazzjoni tneħħa għax il-gvern jidher li qed jibża' minn elezzjonijiet futuri u allura ried isib xi forma kif persuni li ma jgħixux Malta jkunu jistgħu jiġu hawnhekk u jivvotaw u ma jkun hemm l-ebda forma kif wieħed jista' jqabbel.

Issa hawnhekk xi ħadd min-naħa tal-gvern jista' jgħid li wieħed jista' jivverifika mal-passaport, pero' jekk dan jintilef kif tista' tiġi vverifikata l-informazzjoni kollha neċessarja ħalli wieħed ikun jaf jekk it-tali persuna kenitx residenti hawn Malta jew le tul dak il-perijodu?

Issa dan apparti l-informazzjoni l-oħra kollha neċessarja li wieħed seta' jiġbor permezz ta' dawn id-dokumenti illi kienu jintużaw sa ftit taż-żmien ilu.

(Interruzzjonijiet) Ma fiha xejn ħażin din, hux!

(Interruzzjonijiet) Issa problema tagħkom jekk iddaħħluhiex.

Ngħid għalija jien ma niddejjaqx naħli ħames sekondi biex nimla' dik il- card, basta nkun naf li l-gvern mhux se jasal biex jabbuża fl-elezzjoni ġenerali!

Issa jekk dawn iridu joħolqu sistema serja oħra minflokha jkun tajjeb li nkunu nafu x'sistema hi.

Kif diġa' għedt, wieħed mhux se jivverifika mal-passaport għax dan faċilment jintilef, pero' ma nixtieqx noqgħod nintielef f'dettalji.

(Interruzzjonijiet) Nafu li dawn l- affarijiet isiru u nafu wkoll li nies minn barra minn Malta jiġu biex jivvotaw fl-elezzjoni.

Ġieli anke ġew ambaxxaturi u rappreżentanti tal- Gvern Malti biex jivvotaw!

Sur President, kif għedt diġa', wieħed jista' juża l-istatistika kif irid u kif jogħġbu, pero' huwa importanti li nitkellmu u nippreżentaw l- affarijiet b'mod serju.

Li ma nistax nifhem jien hu għalfejn kien hemm il- bżonn li niġu f'dan il-parlament biex inwaqqfu din l-awtorita'.

Naħseb li huma ħafna dawk li jafu eżattament x'inhu jiġri f'dan il-pajjiż, nies li ma jistgħux jifhmu għalfejn ma nirranġawx dipartiment li diġa' huwa strutturat u jekk hemm bżonn nagħtuh in-nies kollha li għandu bżonn biex inkunu nistgħu nimxu 'l quddiem.

Apparti minn hekk, naħseb li huwa importanti wkoll illi ċ-ċensimenti li jsiru biex jindikaw 'il fejn hu sejjer pajjiżna jsiru b'mod aktar frekwenti u r-riżultati li joħorġu ma jeħdux ħafna żmien biex jiġu ppubblikati.

Qed ngħid dan għax ħafna drabi qegħdin insibu illi meta jibdew ħerġin ir-riżultati taċ-ċensiment, il- mentalita' tal-popolazzjoni tkun diġa' bdiet tinbidel.

Per eżempju, nafu li llum ħafna nies qegħdin isiru aktar konxji ta' saħħithom u qegħdin jagħżlu tip ta' ikel minn tip ta' ikel ieħor.

Nafu wkoll li d-dipartiment tas-saħħa through d-dipartiment għall-promozzjoni tas-saħħa qed jipprova jeduka lill-poplu dwar x'inhi l-aħjar dieta għalih.

Issa hawnhekk mhux se noqgħod nidħol fil-mertu tal-prezzijiet tal-ħxejjex u tal-basket li fuqu jiġi meqjus l-għoli tal-ħajja.

Hawnhekk qed naraw li ħaġa hija marbuta ma' l-oħra u l-basket tal-prezzijiet huwa marbut maċ-ċensimenti u affarijiet oħrajn li jkunu qegħdin isiru.

Smajna kemm-il darba min-naħa tal-gvern illi jridu jagħmlu basket ieħor separat għall-anzjani, għax it-trend hija li dak li jieklu l-anzjani hu differenti minn dak li jieklu persuni li huma f'eta' ħafna iżgħar, li ħafna drabi dawn imorru aktar għall-fast foods u affarijiet oħra - mhux se nidħol fil-mertu jekk dan l-ikel hux tajjeb għal saħħithom jew le - u għalhekk huwa importanti li nkunu nafu mhux kemm hawn anzjani, x'eta' għandhom u x'inhuma jagħmlu, imma xi stil ta' ħajja għandhom u kif jonfqu flushom fuq l-ikel u fuq affarijiet oħrajn.

Huwa importanti li jkollna din l-informazzjoni għax il-bżonnijiet tagħhom huma differenti mill-bżonnijiet ta' persuni oħrajn.

Ħafna drabi l-ikel li jieklu jinvolvi aktar spejjeż minn ikel li jiekol wieħed ta' eta' iżgħar.

Naħseb li huwa importanti illi din it-tip ta' informazzjoni tkun f'idejn il-gvern għax b'hekk biss inkunu nistgħu naraw jekk il-bżonnijiet ta' l-anzjani hux qegħdin jiġu servuti.

Sur President, filwaqt li l-gvern jgħid li ma jridx inaqqar il- pensjonijiet, min-naħa l-oħra qed jieħu azzjoni biex bil-mod il-mod dawn jibdew jitnaqqru.

Tajjeb li wieħed ifakkar ukoll li l-anzjani ma jeħdux żidiet bħalma jieħdu l-ħaddiema.

Per eżempju, jekk il-ħaddiema jieħdu Lm1, l-anzjani jieħdu 67c, jiġifieri żewġ terzi taż-żieda ta' l-għoli tal- ħajja.

Imma ż-żewġ terzi taż-żieda ta' l-għoli tal-ħajja li jieħdu l- ħaddiema kemm hija biżżejjed għall-anzjani?

Apparti li l-ikel li jieklu l- anzjani ħafna drabi jinvolvi aktar spejjeż, dawn ġieli jkollhom iħallsu għall-mediċini huma għax ma jkunux intitolati għall-kartuna r-roża jew għall-kartuna s-safra, jew inkella għax minkejja li jkunu intitolati għalihom jgħidulhom li m'għandhomx.

Għalhekk dawn qed joħorġu aktar flus minn buthom.

Ta' min isemmi wkoll li aktar ma jgħaddi żmien, aktar l-anzjani qed jiżdiedu u bil-mod il-mod qed nersqu lejn sitwazzjoni fejn 20% tal- popolazzjoni Maltija tkun anzjana.

Issa hawnhekk wieħed jistaqsi: Kemm għandna statistika tajba fuq dawn l-anzjani?

Kemm minnhom għandhom forma ta' diżabilita' u m'huma kapaċi għalxejn?

Kemm minnhom jixtiequ jkomplu jagħtu kontribuzzjoni lis-soċjeta'?

Jien ngħid li ftit li xejn għandna minn din l-informazzjoni u allura ma nafx kif nistgħu nimxu 'l quddiem.

Per eżempju, kemm persuni taħt il-61 sena huma kapaċi jagħmlu ċertu xogħol biss minħabba xi forma ta' mard jew diżabilita' li għandhom?

Allura kif nistgħu nippjanaw biex lil dawn in-nies noffrulhom xi forma ta' impjiegi!

THE DEPUTY SPEAKER (Onor. Michael Bonnici): Onor. Farrugia, niġbidlek l- attenzjoni li skadielek il-ħin u għandek bżonn extension biex tkompli tinstema'.

Min qed jipproponi?

ONOR.

JOE MIZZI: Nipproponi li l-Onor.

Farrugia jkompli jinstema'.

THE DEPUTY SPEAKER: Min jissekonda?

ONOR.

CARMELO ABELA: Nissekonda.

THE DEPUTY SPEAKER: Il-mistoqsija hi li l-Onor.

Michael Farrugia jkompli jinstema'.

Dawk favur?

(Onor. Membri: Aye) Dawk kontra?

(Onor. Membri: No) Negatived.

Il-mozzjoni m'għaddietx.

THE DEPUTY SPEAKER: L-Onor.

Mizzi, on a point of order.

ONOR.

JOE MIZZI: Mr Speaker, m'hawnx in-numru ta' membri kif rikjest mir- regolamenti tal-Kamra u għalhekk insejjaħ quorum.

THE DEPUTY SPEAKER: Hawn talba għal quorum.

Is-seduta hija sospiża għal ħames minuti.

Fis-7.10 p.m. is-seduta ġiet sospiża u rriżumiet ħames minuti wara.

MR SPEAKER: Is-seduta tista' tkompli.

Aktar rimarki?

L-Onor.

Chris Agius.

ONOR.

CHRIS AGIUS: Mr Speaker, fil-ġimgħat li għaddew konna qed niddiskutu t-twaqqif ta' diversi awtoritajiet u llum qed inkomplu b'din il- kantaliena u qed niddiskutu t-twaqqif ta' l-awtorita' dwar l-istatistika.

L-iskop ewlieni ta' dan l-abbozz ta' liġi huwa li titwaqqaf awtorita' u sabiex ikun hemm il-funzjonijiet regolatorji dwar riżorsi li għandhom x'jaqsmu mal-ġbir, kompilazzjoni u pubblikazzjoni ta' statistika uffiċjali u biex jipprovdi għal ħwejjeġ li huma anċillari.

Naħseb li permezz tal- ġbir ta' data u statistika nkunu nistgħu nkejlu ċerti performances li jkunu qegħdin isiru fil-pajjiż.

Issa hawn l-ewwel ħsieb li jiġini f'rasi huwa li minkejja li ngħidu li rridu nnaqqsu n-numru ta' persuni mpjegati mas-servizz pubbliku, fil-fatt qed inżidu dawn l-awtoritajiet u lill-impjegati li bħalissa jifformaw parti mid-dipartimenti li se jaqgħu taħt dawn l-awtoritajiet se nagħtuhom iċ-ċans li jagħżlu li jew imorru ma' din l-awtorita' jew inkella jibqgħu mal-gvern, bir-riżultat li jekk imbagħad ikollhom jidħlu impjegati ġodda se jkollna żieda fil-payroll u se jiżdied il-piż fuq il-Kaxxa ta' Malta.

Din l-awtorita' suppost tkun awtonoma pero' qed naraw li se jkollha kontroll assolut min-naħa tal-ministru.

Qed ngħid dan għax f'dan l- abbozz ta' liġi nsibu li din l-awtorita' se tkun magħmula minn chairperson li jkun maħtur mill-ministru, kif ukoll minn sitt membri oħra li jkollhom kompetenza teknika fil-kamp ta' l-istatistika, li wkoll se jiġu maħtura mill-ministru.

Apparti minn hekk f'dan l-abbozz ta' liġi nsibu li l- ministru jista' jinnomina wieħed mill-membri maħtura ta' l-awtorita' bħala deputat chairman u dan ikollu s-setgħa kollha li jwettaq il-funzjonijiet kollha taċ-chairperson fl-assenza tiegħu.

Sal-lum l-istatistika għadha toħroġ mill-uffiċċju ċentrali ta' l- istatistika u fost ħafna affarijiet insibu l-qasam tax-xogħol, it-turiżmu, l-ekonomija, l-edukazzjoni u r-retail price index.

Pero' jien nixtieq nitkellem l-aktar dwar dik l-istatistika li għandha x'taqsam mal-qasam tax- xogħol, li toħroġ darba fix-xahar.

Fil-fatt joħorġu listi li jirrigwardaw il-labour supply, jiġifieri dawk li huma kapaċi jaħdmu, u anke dwar il- gainfully occupied, dwar is-self-employed, dwar dawk li jaħdmu mas- servizz pubbliku u anke dawk li jaħdmu mal-privat.

Ikollna wkoll ċifri li juru kemm hawn nies jirreġistraw għax-xogħol.

Issa jien ngħid li wasal iż- żmien li jispiċċa l-logħob biċ-ċifri bl-iskop li ċerti diffikultajiet li jkun għaddej minnhom il-pajjiż jinħbew, naturalment għall-gwadann ta' min ikun qiegħed fil-gvern.

Naħseb li dan isir l-aktar fejn jidħol l- unemployment u f'dak li għandu x'jaqsam ma' żidiet jew tnaqqis fl-impjiegi.

Per eżempju, qabel l-elezzjoni ta' l-1996 l-uffiċċju ċentrali ta' l- istatistika kien jikkonsidra l-impjegati ta' ċerti korpi u entitajiet oħra tal-gvern bħala mpjegati mas-settur privat.

Ngħid għalija dik kienet logħba biċ-ċifri għax kienet waslet l-elezzjoni.

Fost l-entitajiet governattivi li wħud mill-impjegati tagħhom kienu qed jitqiesu bħala impjegati mal-privat insibu l-awtorita' ta' l-ippjanar, ċerti impjegati tal-METCO, ċerti impjegati tal-Malta stock exchange u ta' l-MSU fost oħrajn, kif ukoll ħaddiema ta' l-Isptar Zammit Clapp u tal-kunsilli lokali.

Huwa ovvju li meta jsir hekk ma nkunux fidili lejn iċ-ċifri u lejn dak li jkun verament qed jiġri fil-pajjiż.

Fil-fatt meta tela' l-Partit Laburista fil-gvern sab li dawn iċ-ċifri ma kenux korretti u allura ħaseb biex jirranġa ċerti diskrepanzi.

Dak iż-żmien kienu saru numru ta' laqgħat bejn uffiċjali ta' l-ETC u uffiċjali ta' l-economic planning division sabiex dawn id-diskrepanzi jispiċċaw u allura kellu jkun hemm reviżjoni bis- serjeta' dwar il-figuri ta' nies jaħdmu maċ-ċivil u nies jaħdmu mal-privat.

Għalhekk meta ġew irranġati dawn iċ-ċifri f'daqqa waħda s-settur pubbliku kiber u s-settur privat naqas.

Naħseb li l-affarijiet li saru qabel saru biex taparsi nuru li n-nies maċ-ċivil kienu qed jonqsu, in line mal- konklużjonijiet li kienet qed titlob minna l-Unjoni Ewropea.

Mr Speaker, ta' min jgħid ukoll li minkejja li jingħad ħafna li n-nies fis-servizz pubbliku jridu jonqsu, matul iż-żmien li l-Partit Nazzjonalista għamel fil-gvern in-nies maċ-ċivil żdiedu bi 11,000.

Fil-fatt minn mistoqsija parlamentari li saret madwar ħmistax ilu jirriżulta li fl-1988 daħlu maċ-ċivil 1,400 persuna, fl-1989 daħlu 1,870 persuna, fl-1990 daħlu 1,700 persuna, fl-1991 daħlu 1,060 persuna, fl-1992 daħlu 950 persuna, fl- 1993 daħlu 1,000 persuna, fl-1994 daħlu 1,200 persuna u fl-1995 daħlu 716 persuna, b'kollox 11,186.

Jidher li din it-trend tkompliet għaliex is-sena li għaddiet biss il-gvern Nazzjonalista daħħal maċ-ċivil 1,155 persuna.

Dawn huma ċifri li joħorġu minn tabelli li tqiegħdu fuq il-Mejda tal- Kamra.

Mr Speaker, illum jidher li l-istatistika tax-xogħol qed tkun aktar dettaljata għax minbarra informazzjoni dwar kemm qed jaħdmu nies, fejn qed jaħdmu u dwar il-qgħad, issa l-lista ta' nies bla xogħol qed tkun klassifikata skond is-sess, skond l-eta', skond l-istat, għal-liema xogħol qegħdin jirreġistraw u kemm ikun ilhom jirreġistraw dawk li jkunu qed ifittxu x-xogħol.

Naħseb li huwa tajjeb li dawn l-affarijiet isir studju dwarhom ħalli naraw x'qed isir fid-dinja tax-xogħol.

Naħseb li jkun tajjeb ukoll li fil-listi li għad iridu joħorġu fil-futur, dawk li jkunu qegħdin ifittxu x-xogħol jiġu mqassma lokal b'lokal.

B'hekk lill-ministri nkunu qed niffrankawlhom ftit mix-xogħol li jridu jagħmlu meta jiġu biex iqiegħdu fuq il-Mejda tal-Kamra statistika dwar kemm nies ikunu qed jirreġistraw u mil-liema lokal ikunu ġejjin.

Per eżempju, nistgħu ngħidu li l-labour supply baqa' kważi l-istess tul is-sena kollha, bħalma kien f'Mejju li għadda, pero' nistgħu ngħidu li qed ikollna aktar nisa milli rġiel li qegħdin ifittxu x-xogħol.

Fil-fatt minn Diċembru tas-sena l-oħra sa Mejju ta' din is-sena kellna żieda ta' 700 mara u 180 raġel li huma kapaċi u jridu jaħdmu.

U naħseb li jekk nagħtu ħarsa lejn l-aħħar tliet snin fil-qasam tax-xogħol insibu li kellna żieda ta' 300 raġel, komparat ma' l-2,700 mara li kapaċi jaħdmu u kapaċi jidħlu fid-dinja tax-xogħol.

Hawnhekk wieħed jista' jasal għall-konklużjoni li forsi lħaqna l-peak ta' kemm nistgħu noħolqu impjiegi ġodda għas-sess maskil.

Jekk imbagħad nagħtu ħarsa lejn il-lista ta' dawk li qegħdin jaħdmu bi qligħ, il-gainfully occupied, insibu li l-uffiċċju ċentrali ta' l- istatistika din il-lista jaqsamha f'dawk li huma self-employed, dawk li jaħdmu mal-privat, dawk bħala direct production kif ukoll il-private market services.

Imbagħad għandna s-settur pubbliku kif ukoll dawk li għandhom xogħol temporanju.

Ta' min jgħid li l-part-timers mhumiex inklużi mal- lista' tal-gainfully occupied, iżda ma' din il-lista jitniżżlu wkoll dawk li għandhom xogħol temporanju, li bħalissa jlaħħqu madwar 4,600 persuna.

Għalhekk naħseb li jkun tajjeb li nikkonsidraw jekk wasalx iż- żmien li dawk li għandhom xogħol temporanju jibqgħux jiġu nklużi f'din il- kategorija.

Mr Speaker, meta fl-1996 tela' fil-gvern il-Partit Laburista konna sibna li l-qgħad kien beda jiżdied minn Ġunju ta' qabel u allura ma kienx faċli li taqbad u tikkontrolla n-numru ta' nies ifittxu x-xogħol.

Pero' fit-22 xahar li għamilna fil-gvern irnexxielna nwaqqfu dan in-numru dejjem jikber ta' nies ifittxu x-xogħol, u fil-fatt f'Ġunju ta' qabel l-elezzjoni ta' l- 1998 kellna l-inqas ċifra ta' nies jirreġistraw għax-xogħol, cioe' 6,500.

Imbagħad kellna kampanja elettorali fejn il-poplu ġie mwiegħed li malli jkun hemm il-Partit Nazzjonalista fil-gvern kellu jkun ix-xogħol li jiġri wara l-ħaddiem u mhux il-ħaddiem ifittex ix-xogħol, pero' minkejja dan insibu li kemm ilu fil-gvern il-Partit Nazzjonalista kellna l-ogħla ċifra ta' nies jirreġistraw għax-xogħol u n-numru tela' għal 8,126 persuna jfittxu x-xogħol.

Dan kien eżattament daqs sena ilu.

U minkejja li f'din il-Kamra jkun hawn ħafna ftaħir li l-ekonomija reġgħet qabdet ir-ritmu - hawn min iqis li n-numru ta' dawk li jkunu qed jirreġistraw għax-xogħol bħala termometru ta' dak li jkun għaddej fil-pajjiż - jidher li ċ-ċifra tal-qgħad f'Jannar ta' din is-sena laħqet is-7,996.

Tajjeb li ngħidu wkoll li għaddejja ħidma sfrenata mill-ispetturi ta' l- ETC sabiex jikkontrollaw iċ-ċifri tal-qgħad.

Ma nixtieqx ninftiehem li aħna naqblu ma' dawk il-persuni li jkunu qegħdin jirreġistraw u jaħdmu fl- istess ħin, għax m'huwiex sewwa li jkollna min jabbuża mill-benefiċċji soċjali, pero' naħseb li m'għandniex naqtgħu lil xi ħadd minn fuq ir- reġistru qabel ma nkunu assolutament ċerti li dak li jkun ikun qed jabbuża, għax inkella nkunu qed intellfulu l-flus li jieħu biex imantni l-familja.

Ta' min jgħid minn Settembru ta' l-1998 sal-lum inqatgħu 1,300 persuna minn fuq ir-reġistru, u kieku kellna nniżżlu dawn il-persuni man-numru ta' nies qegħda ċ-ċifra kienet tisplodi ħafna aktar 'il fuq.

Issa nixtieq nagħti ħarsa lejn x'ġara fil-qasam ta' l-impjiegi f'dawn it-23 xahar ta' gvern Nazzjonalista.

Sur President, insibu li f'dawn it-22 xahar kellna żieda ta' 195 persuna mad-dipartimenti tal-gvern, żieda ta' 31 persuna mal-forzi armati u żieda ta' 312 persuna bħala apprendisti u trainees.

Fl-1998 daħlu 870 persuna mas-settur pubbliku u fl-1999 daħlu 1,115 persuna.

Min-naħa l-oħra kellna tnaqqis ta' 64 persuna mit-total ta' ħaddiema li jaħdmu fis-settur tal- produzzjoni diretta mal-privat u tnaqqis ta' 168 ħaddiem mis-settur tal- manifattura.

Allura hawnhekk wieħed jistaqsi: X'inhi r-raġuni li qed ikollna dan it-tnaqqis mis-settur tal-manifattura?

Jista' jkun li dan qed jiġi kkawżat minħabba l-biża' tat-tneħħija tal-levies u minħabba l-fatt li se jkun hawn kompetizzjoni aktar diretta għal prodotti lokali?

Insibu, per eżempju, li minn Settembru ta' l-1998 sa Jannar ta' din is-sena kellna 3,050 persuna li tilfu l-impjieg tagħhom fis-settur tal-manifattura.

Għalhekk naħseb li wasal iż-żmien li nħarsu bis-serjeta' lejn dawn iċ-ċifri u naraw x'qed jiġri f'dan il-qasam.

Mr Speaker, is-sena l-oħra l-gvern qal li biex il-kumpannija Kalaxlokk tkun vijabbli kellhom jonqsu xi ħaddiema u allura l-gvern ħareġ skema ta' early retirement.

Kien qal ukoll li jekk in-numru ta' persuni li japplikaw għal din l-iskema ma jkunx sodisfaċenti l-iskema tispiċċa, pero' nafu li kien hemm numru sostanzjali ta' ħaddiema li applikaw.

Dakinhar il-gvern qal li l-kumpannija Kalaxlokk setgħet tkompli għaddejja b'130 ħaddiem, pero' llum qed insibu li l-gvern iddeċieda li Kalaxlokk m'għadhiex vijabbli u n-numru ta' ħaddema jrid jonqos għal 50 biex tibqa' għaddejja.

Il-gvern qed jgħid ukoll li dawn il-50 ħaddiem li se jibqgħu fuq il-kotba ta' Kalaxlokk għandhom jew jaċċettaw tibdil fil-ġimgħa tax-xogħol tagħhom jew inkella tnaqqis ta' 25%.

Għalhekk minkejja dawk il-wegħdiet kollha li saru qabel l-elezzjoni, naħseb li wasal iż-żmien li lil dawn in-nies nittrattawhom aktar bis-serjeta' u naraw x'possibilita' hemm biex dak li wegħednihom jingħatalhom.

Issa se ngħid xi ħaġa fuq it-tarzna għax jidher li din għaddejja minn żmenijiet diffiċli u l-ħaddiema qed jibżgħu li l-mira tal-gvern tista' tkun li t-tarzna finalment tagħlaq.

Naħseb li lkoll naqblu li fit-tarzna hemm bżonn li jkun hemm aktar dixxiplina u aktar serjeta', pero' hemm bżonn ukoll li l-impjiegi ta' dawn il-ħaddiema jkunu mħarsa bis-serjeta', għax wara kollox kollha kemm huma għandhom il-familji tagħhom u naħseb kollha kemm huma huma kuntenti bix-xogħol tagħhom.

Mr Speaker, ikun tajjeb li meta nkunu qed nitkellmu fuq xi gwadann li jkun għamel il-pajjiż insemmu l-lokalitajiet.

Naħseb li meta nagħmlu dan inkunu nistgħu naraw li l-investiment governattiv li jsir ikun imqassam tajjeb għall-gwadann ta' kulħadd.

Ikun tajjeb li naraw kif ċerti postijiet ikunu qegħdin jikkomparaw ma' postijiet oħra f'Malta.

Per eżempju, nafu li l-komunita' kummerċjali fin-naħa tal-Kottonera ma tagħmilx l-istess gwadann li jagħmlu postijiet fin-naħa ta' fuq u l-postijiet ċentrali ta' Malta.

Mr Speaker, jien nittama li din l-awtorita' tilħaq l-iskopijiet tagħha sabiex dak li jsir fil-pajjiż jitqassam b'mod ġust u sabiex dawk il- komunitajiet li tul dawn l-aħħar snin tħallew lura minn oħrajn u kienu minsija jkunu jistgħu jlaħħqu ma' l-oħrajn.

Għalhekk huwa importanti li l- informazzjoni li tinġabar tkun tista' tiġi mistħarrġa tajjeb sabiex kulħadd ikun jista' jiggwadanja minn dak li jitqassam f'dan il-pajjiż.

Grazzi.

MR SPEAKER: Grazzi.

Aktar rimarki?

L-Onor.

Joe Mizzi.

ONOR.

JOE MIZZI: Mr Speaker, il-funzjoni prinċipali ta' din l-awtorita' se tkun li tiġbor l-istatistika uffiċjali li għandha x'taqsam ma' attivitajiet u kondizzjonijiet demografiċi, soċjali, ambjentali, ekonomiċi u attivitajiet u kondizzjonijiet ġenerali ta' Malta kif imfisser fl-Ewwel Skeda.

Issa f'para (ċ) ta' din l-iskeda nsibu: "okkorrenzi vitali, mard, saħħa u nutrizzjoni", u hawnhekk wieħed irid joqgħod attent li ċerti affarijiet ma jkunux ta' detriment għas-saħħa.

Per eżempju, bħalissa fil-pajjiż hawn dilemma dwar l-aerials tal-mobile phones u ovvjament hawnhekk jidħol l-aspett ambjentali, jidħol l-aspett ta' saħħa u jidħol ukoll l-aspett tekniku, għax meta wieħed jiġi biex jiddeċiedi fuq ħaġa bħal din ikun jiddependi ħafna fuq ċerta statistika.

Ta' min jgħid li s-settur privat żgur li ma jistax jiġbor statistika fuq dawn l-affarijiet.

Kumpannija li forsi tkun qed toffri s-servizz hi jew forsi jkollha xi interess dirett jew indirett tista' tiġbor ċerta statistika dwar dawn l-affarijiet, pero' jekk din ma jkunx jaqblilha toħroġ xi informazzjoni żgur li mhux se toħroġha u żgur li mhux se tagħtiha lil xi ħadd biex dan jużaha kontriha.

Min-naħa l-oħra ċerti dipartimenti tal- gvern jistgħu jagħmlu ċertu xogħol lil din l-awtorita' li se titwaqqaf, pero' ċerti affarijiet żgur li ma jistgħux isiru.

Mhux billi jkollna awtorita' bħal din imbagħad din ma tkunx tista' tipprovdi ċerta informazzjoni biex wieħed jasal għall-konklużjoni, per eżempju, jekk dawn l-antennas humiex ta' detriment għas-saħħa jew le.

Għalhekk huwa importanti li wieħed ikun jaf kemm hawn minn dawn it-tip ta' antennas għax wieħed jista' jasal għall-konklużjoni jekk huwiex vijabbli li ssir xi sistema ta' trasmissjoni li tkun miġbura f'area partikolari biex kemm jista' jkun ma jkunx hemm ammont kbir ta' dawn l-antennas.

Irridu naraw li l-istatistika tinġabar bis-serjeta' għax jidher li ħafna drabi meta tintalab xi statistika toħroġ informazzjoni skorretta jew minħabba xi vantaġġ politiku jew inkella għax xi ħadd ma jkunx jaqbillu.

Min-naħa l- oħra meta toħroġ xi informazzjoni korretta jkun hemm min ikollu interess illi din l-informazzjoni jużaha kif jaqbel lilu.

Per eżempju, meta sar iċ-ċensiment ċerta informazzjoni intużat bħala propaganda u allura lill-poplu ma tagħtihx tort illi meta jintalab biex jagħti ċertu informazzjoni joqgħod daqsxejn lura.

Spiċċajna f'sitwazzjoni fejn wara li ngħatajna ċerta statistika dwar l-impjiegi, per eżempju, il- poplu m'emminhiex għax kien jaf illi dik l-istatistika ma kenitx korretta.

Per eżempju, il-poplu kien ċert li l-affarijiet ma kenux kif kien qed jingħad dwar l-għoli tal-ħajja għax mhux veru li l-ħajja kienet roħsot, u allura spiċċajna f'sitwazzjoni fejn il-poplu kien qed jiddubita ħafna minn dik l-istatistika.

Għalhekk irridu noqogħdu attenti illi nagħtu l- informazzjoni korretta u nkunu kredibbli biex il-poplu jemminna.

Per eżempju, il-poplu jinsab imħawwad fuq il-kwestjoni ta' l-aerials tal- mobile phones għaliex min jgħid li dawn ma jagħmlulek xejn u min jgħid li jagħmlulek il-ħsara.

Pero' fir-realta' dawn jagħmlulek ħsara jew le?

Biex ngħid il-verita' jien domt ħafna żmien u ma tkellimt xejn għax, peress li x-xogħol tiegħi huwa konness ma' transmissions - u allura studjajt u ħdimt fuq ċerti affarijiet - naf illi dawn jistgħu jkunu ta' detriment u jistgħu ma jkunux.

Min-naħa l-oħra ma rridx nallarma lin-nies għax m'hemmx għalfejn, imma ma nistax ngħid li wieħed jista' jeħodha for granted illi dawn l-antennas ma jagħmlux ħsara.

Dan qed ngħidu bl-akbar responsabbilta'.

Jekk hawn xi ħadd li jista' jagħti garanzija li dawn l- antennas ma jagħmlux ħsara - hawnhekk ta' min jgħid li hawn apparat ieħor li huwa perikoluż aktar minn dawn l-antennas, pero' dan ħadd ma jsemmih - għandu jitkellem.

Kieku toħroġ statistika minn min hu responsabbli li jeżisti xi tip ta' periklu s-sitwazzjoni tkun differenti, imma l- affarijiet mhux hekk qegħdin.

Kieku l-intenzjoni hija biex din l-awtorita' li se titwaqqaf tibda toħroġ statistika korretta kieku dan il-gvern kien iħalliha taħt il-kontroll tal-parlament, kif kien ippropona gvern Laburista, u b'hekk il-poplu kien iserraħ rasu għax jekk ikun hemm xi ħaġa ħażina kulħadd ikun jaf.

Per eżempju, minkejja li hawn min jikkontrolla l-ilma u jgħid li dan huwa tajjeb għax-xorb jidher ċar li dan mhuwiex minnu għax jekk tazzarda tixorbu tirrimetti!

Għalhekk jidher li qed ikun hemm dan it-tgħawwiġ u jien għalhekk qed ngħid li l-affarijiet għandhom isiru bis-serjeta'.

Pero' ħalli nkompli nitkellem ftit fuq l- antennas li kont qed insemmi, Sur President.

Jekk hawn xi ħadd li jaħseb illi dawn ma jagħmlux ħsara nitolbu biex joħroġ xi ħaġa bil-miktub, jiffirma li hu responsabbli u jagħtiha lil kull min jitlobhielu.

Kif diġa' għedt, jien ma rridx nallarma lin-nies pero' hemm bżonn li nkunu responsabbli.

Per eżempju, jekk l-equipment ma jkunx stallat kif suppost jew ikun hemm affarijiet bħal ġenerazzjoni ta' frekwenzi għoljin minħabba xi difett fl-equipment jew minħabba xi radjazzjoni fil-pattern, wieħed jista' jiġi affettwat.

Mela allura ma tistax taqbad u tgħid li dawn l-affarijiet ma jagħmlux ħsara u dak li jkun iserraħ moħħu!

Per eżempju, wieħed li jkollu pacemaker u jmur viċin dan l-antenna żgur li se jiġi affettwat.

Għalhekk irridu noqogħdu attenti minn dawn l-affarijiet u din qed ngħidha b'responsabbilta'.

Niftakar li meta kont ministru responsabbli mit-telecommunications kont sħaqt li jkollna telecommunications tower għax jekk ikollna ċentru għoli biżżejjed illi jkun jista' jittrasmetti mal-line of sight, ma jkollniex bżonn ċerti repeaters u microwave links.

Pero' dan it-telecommunications tower għadu ma sarx.

Issa semmili post fid-dinja li m'għandux dan it-telecommunications tower!

Aħna biss speċjali, Sur President!

Issa aħna aktar għandna bżonnu għax it-terrain tagħna mhuwiex lixx u minħabba f'hekk kull fejn tħares ħlief repeaters u microwave links ma tarax.

Mela allura hemm bżonn li fuq ħaġa bħal din niġbru l-informazzjoni u nagħtuha lill-poplu.

Hemm bżonn li ngħidu l-verita'.

Kif diġa' għedt, jien ma rridx nallarma lin-nies għax m'hijiex allarmanti s-sitwazzjoni u mhux kif qed jaħsbu ħafna nies, pero' hemm ċerti riskji u dawn irridu nsemmuhom.

U biex nuri kemm l-informazzjoni li tinġabar hija importanti qed inpoġġi fuq il-Mejda tal-Kamra rapport tad-WHO dwar din il-kwestjoni ħalli kulmin huwa interessat ikollu l-faċilita' li jara din l-informazzjoni u b'hekk la jallarma ruħu u lanqas iħalli l-affarijiet għaddejjin.

Jien nisħaq li jekk lill-poplu ma nuruhx ir-realta', inutli noqogħdu nagħmlu awtoritajiet u niġbru l-istatistika għax il-poplu ma jkollux fiduċja.

Il- poplu jitlef il-fiduċja għax aħna stess inkunu li nħawduh, u filli ngħidulu li dawn l-antennas jagħmlu l-ħsara u filli ngħidulu li ma jagħmlux ħsara.

THE DEPUTY SPEAKER: Hawn permess biex jitqiegħed fuq il-Mejda tal-Kamra d-dokument li qed isemmi l-Onor.

Mizzi?

(Onor. Membri: Iva)

Il-permess ingħata.

Din l-awtorita' li se titwaqqaf se tkun responsabbli wkoll minn statistika dwar l-ambjent.

Kif jaf kulħadd issemmiet ħafna statistika dwar il- kontenut ta' ċertu materjal fl-ilma baħar u dwar it-tinġis fil-arja, u anke ntqal li għandna nġibu ċertu apparat u li għandna nieħdu ċerti passi.

Per eżempju, il-Profs.

Asciak kien ta spjegazzjoni dwar il-kontenut ta' ċertu materjal perikoluż li hemm fl-ilma baħar, pero' xorta baqa' ma sar xejn.

Jien għalhekk ngħid li ma jistax ikun li nibqgħu sejrin hekk f'dan il-pajjiż.

Nafu wkoll li minkejja li ttieħdu kampjuni ta' l-arja, xorta baqa' ma sar xejn għax noqgħodu nduru mal-lewża u noqgħodu nistennew sakemm joħroġ xi rapport uffiċjali.

Spiċċajna f'sitwazzjoni fejn l-ewwel iħalluk tmut imbagħad jagħmlulek l-awtopsja forsi jgħidulek biex mitt!

L- istatistika rridu nużawha biex nirranġaw l-affarijiet qabel ma ssir il- ħsara u mhux bil-kontra!

Issa se ngħid xi ħaġa fuq l-iskart, Sur President.

Wara li ħriġna ħafna statistika dwar kemm minn dan l-iskart huwa perikoluż u tossiku u affarijiet bħal dawn, xorta baqa' ma sar xejn.

Nixtieq inkun naf x'għamel il-gvern dwar il-waste management.

Meta aħna konna fil-gvern għallinqas konna bdejna nagħmlu xi studji u konna ddeċidejna li ċerti barrieri noħorġulhom il-permess biex ċertu skart inpoġġuh fihom u l-ambjent tal-Magħtab nagħtuh dehra oħra.

Pero' mbagħad inbidel il-gvern u minkejja li dan qabel li jintużaw dawn il-barrieri għal ċertu skart ma ħa l-ebda passi.

U jekk tal-barrieri ma jridux jaslu l- gvern għandu jieħu r-responsabbilta' u jieħu l-barrieri f'idejh.

L- istatistika ma rridux nużawha biex sempliċement inkunu nafu x'hemm u x'ma hemmx u mbagħad ma neħdux passi.

L-istatistika rridu nużawha biex intejbu l-affarijiet.

Per eżempju, ċerti studji juru li f'ċerti areas bħall- inner harbour area hemm ħafna nies ibatu minn mard tal-pulmun minħabba l- arja.

Imma fir-realta' x'ġara?

Li ġara kien li minflok il-gvern ra kif għamel u ġab l-apparat konness ma' dan il-mard, u minflok fetaħ il- polikliniċi 24 siegħa kuljum, dan wasal biex jiftaħ il-polikliniċi f'ħinijiet limitati u spiċċajna biex bilkemm issib tabib.

L-aqwa li noqgħodu niftaħru li se nagħmlu awtorita' li se tiġbor l-istatistika u permezz ta' hekk suppost se ntejbu dawn l-affarijiet kollha!

In-naħa tal-gvern qed tgħid li issa se nibdew inqassmu l-istatistika li se tinġabar, donnu l-pajjiż se jimxi 'l quddiem, pero' l-eżempju li qed jagħti l-gvern mhux hekk qed ikun għax qed jaħdem kontra statistika li ħarġet diġa'.

Jien ma nistax nifhimhom dawn l-affarijiet!

Huwa importanti li l-poplu jkun edukat u jkollu l-fiduċja fl-istatistika li toħroġ, għax ħafna drabi x'jiġri?

Jekk l-informazzjoni forsi ma tkunx togħġob lil dak li jkun għax ma jkunx qed jemmen li l-affarijiet ikunu qed jaffetwawh daqshekk ħażin, qisu ma jagħtix kas u kultant jeħodha kontra min ikun qed jagħti din l-informazzjoni.

Hawnhekk nixtieq insemmi eżempju partikolari.

Niftakar li meta kont qed nagħmel sensiela ta' mistoqsijiet f'dan il- parlament dwar tip ta' mard, pollution, kriminalita' u delinkwenza li hemm fil-Kottonera u fl-areas tal-madwar, xi ħadd għoli fil-parlament kien qal li qed nikkuljunahom lil dawk in-nies.

Irrid ngħid ukoll li meta jien kont tlabt ċerta informazzjoni minn ċertu dipartiment, il-ministru responsabbli ma kienx tahieli għax ħaseb li se nużaha biex nagħmel xi propaganda politika - mhux qed nirriferi għall-Ministru Josef Bonnici - mentri l-iskop li kelli kien li lin-nies inġibhom konxji li fin-naħa ta' isfel ta' Malta jeżistu dawn il-problemi.

Għalhekk minkejja li ngħidu li se nagħmlu din l- awtorita' biex tagħti l-informazzjoni, insibu li din l-awtorita' hija kkontrollata mill-ministru.

Hawnhekk ta' min isemmi wkoll li kienet ġiet organizzata konferenza minn moviment reliġjuż, immexxi minn Dun Fortunat Mizzi, li fiha ġew diskussi l- problemi tal-Kottonera.

Niftakar li dakinhar kont ġbart ftit informazzjoni min-naħa tal-gvern u informazzjoni minn statistika li ġabru studenti universitarji illi kienu qegħdin jagħmlu ċerta riċerka.

Ta' min jgħid li ħafna drabi l-istudenti universitarji jiġbru ħafna informazzjoni importantissima għat-teżi li jagħmlu u din l-informazzjoni għandha tkun available għall-pubbliku.

Nista' ngħid li minn din l-informazzjoni sibt li mill-Kottonera u mil-lokalitajiet tal-madwar hemm daqshekk nies il-ħabs u hemm ukoll tip ta' mard u tinġis fl-arja.

Jien għamilt din ir-riċerka mhux biex ngħajjar lili nnifsi imma biex inġib aware liċ-ċittadini li għoġobhom jagħżlu lili biex nirrappreżentahom hawnhekk.

U minkejja li jien bżajt, biex inkun onest, nista' ngħid illi ftit ġimgħat wara rriżulta li jien ħadt ir-raġun u mhux dak li qam jagħmel paniku sħiħ hawnhekk.

Fil- fatt wara kienet tqajmet kuxjenza u kulħadd beda jitkellem u jikteb fuq dawn il-problemi li għandna n-naħa ta' isfel ta' Malta.

Qabel ħadd ma kien jitkellem fuq dawn l-affarijiet, pero' bis-saħħa ta' Dun Fortunat Mizzi u dawn l-għaqdiet li jafu li hawn dawn il-problemi rnexxielna nedukaw lin-nies tagħna.

Aħna rridu li ċerti affarijiet li huma ta' detriment għas-saħħa jiġu rranġati.

Jien nemmen li meta l-istatistika tkun korretta tista' sservi ħafna.

M'għandniex inħallu lill-poplu jiddubitana għax inkella ma nafx kemm din l- istatistika tista' sservi pożittivament.

U meta l-istatistika tkun tajba nagħtuha bis-serjeta' nagħtuha tajba u ma nħallux lill-poplu jiddubitana għaliex jekk jiddubitana ma nafx kemm tista' sservi pożittivament.

Kif diġa' għedt, ma nafx kif din l-awtorita' ta' l-istatistika mhux se tkun taħt il-kontroll ta' dan il-parlament, kif kien ippropona l-gvern Laburista, fejn jekk l-affarijiet ma jkunux qed isiru kif suppost dejjem ikun hemm min jissorvelja.

B'dan il-mod il-poplu żgur kien ikollu l- fiduċja, imma sfortunatament mhux hekk qiegħed jiġri.

Fl-opinjoni tiegħi din l-awtorita' se titwaqqaf l-ewwelnett biex il-gvern jogħġob lil ta' l- Ewropa; it-tieni biex il-gvern joħloq ċerti impjiegi għal ċerti nies li huwa obbligat lejhom; u t-tielet biex il-gvern ikollu l-kontroll f'idejh.

Issa se ngħid xi ħaġa fuq l-awtorita' ta' l-ippjanar li suppost hija awtorita' awtonoma, suppost qiegħda hemmhekk biex iżżomm bilanċ bejn l- iżvilupp u l-ambjent, suppost li lill-poplu tagħtih sodisfazzjon dwar il- mod kif inhi miexja u suppost li tgħid kif il-pajjiż għandu jiġi żviluppat, pero' l-kummenti li wieħed jisma' dwar din l-awtorita' huma xi ħaġa tal- biża'.

Per eżempju, minkejja li din l-awtorita' toħroġ statistika li qisu kollox sejjer tajjeb, il-gvern, l-oppożizzjoni u l-poplu Malti u Għawdxi jattakkawha u jikkritikawha l-ħin kollu.

Mela allura ma naħsibx li din qed tagħti informazzjoni korretta u xi ħaġa ħażina hemm.

Per eżempju, meta jmorru tad-DCC jaraw ammont ta' każi, nofshom jaqbżuhom u jarawhom darb'oħra; qishom jgħaddu 30 file, biex nagħti eżempju.

Issa erħilha li dawn ikunu jridu jerġgħu jmorru darb'oħra u jerġgħu jgħodduhom ma' l-oħrajn.

Pero' jekk wieħed imur jara l-istatistika vera ta' l- awtorita' ta' l-ippjanar, mhux dik li toħroġ hi, isib ħafna affarijiet li ta' min wieħed jixtarrhom.

Hawnhekk qed nirriferi għall-enforcement u għall-mod kif joħorġu ċerti permessi.

Jien ma nistax nifhem kif kultant wieħed ma jinħariġlux permess għax ma jkunx jikkwalifika mbagħad ieħor li jkun fl-istess pożizzjoni jinħariġlu.

Għaliex l-awtorita' ta' l-ippjanar ma tagħtiniex l-istatistika ta' kemm qed jitilquha nies kwalifikati u ta' l- affari tagħhom!

Il-poplu għandu dritt ikun jafhom dawn l-affarijiet għax hu qed iħallas it-taxxi.

Kieku l-awtorita' ta' l-ippjanar tagħti statistika kif suppost, tgħid kif saru l-istudji u tgħid kemm u kif saru l-environment impact assessments u d-development briefs, ikun utili ħafna u l-poplu jinduna b'ħafna affarijiet.

Kieku l-awtorita' ta' l-ippjanar tagħti statistika tad- development briefs li tagħmel, il-poplu jinduna li għall-proġett tal- Kottonera ma sar l-ebda development brief meta proġett bħal dan jirrikjedi li jsir development brief.

Kieku l-awtorita' ta' l-ippjanar tagħti statistika tat-traffic impact assessments li saru, il-poplu jinduna li għall-proġett tal-Kottonera ma sar l-ebda traffic impact assessment.

Li din l-awtorita' ma tagħtix l-informazzjoni lill-poplu hija xi ħaġa gravi, imma huwa gravi aktar li din l-istatistika ma tinġabarx.

U minkejja li l- gvern kien iddikjara li mhux se jindaħal f'dak il-proġett, jidher ċar li mhux hekk ġara.

Per eżempju, għax ċerti nies mill-awtorita' ta' l- ippjanar beżgħu jieħdu r-responsabbilta', għamlu rapport biex isalvaw ġildhom għax kienu jafu li għada pitgħada se joħorġu ċerti affarijiet.

F'dan ir-rapport dawn qalu li l-consortium li se jagħmel il-proġett tal- Kottonera mhux qed jagħmel l-affarijiet bis-serjeta' u kulma jrid jagħmel hija spekulazzjoni ta' l-art.

Issa din ma qaluhiex minn qalbhom imma qaluha għax ġew darhom mal-ħajt, għax jafu li ma sarx development brief meta suppost kellu jsir u għax jafu illi l-affarijiet ma sarux skond il- kuntratt.

Jekk ma sarx traffic impact assessment biex tara kif dak il- proġett se jaffettwa l-aspett soċjali u affarijiet oħrajn, kif jista' jkun li tidħol responsabbli biex tirranġa l-affarijiet li jkun hemm bżonn!

U jekk ma tkunx tista' tirranġahom, x'jiġri?

Dan ma tkunx tista' teħodulu l-permess!

Issa dawn mhux bużullotti!

Inutli li tagħmel l-istatistika wara li lil dak li jkun tkun tajtu l-permess biex jagħmel l-affarijiet meta tkun taf li jkun hemm il-problemi.

Sur President, irridu noqogħdu attenti li ma nużawx l-istatistika kif jaqblilna kif fil-fatt qed jiġri.

U mela jiġi jitkellem xi ħadd f'aġġornament hawnhekk qisu jaf kollox u jipprova jagħti x'wieħed jifhem li l-affarijiet saru kif suppost u li qisu hawn xi ħadd illi jrid li dan il- proġett jinżamm lura!

Hawnhekk m'hawn ħadd li jrid iwaqqaf il-proġett, Sur President.

Kieku ridt jien stajt inwaqqfu dan il-proġett għax huwa kontra l-liġi dwar l-ippjanar li joħroġ permess bħal dak mingħajr ma jsir traffic impact assessment.

Pero' jien ma kelli l-ebda interess inwaqqaf dak il-proġett.

Lanqas il-Partit Laburista m'għandu xi intenzjoni li jwaqqaf dak il- proġett.

Li jrid il-Partit Laburista huwa li l-affarijiet isiru sewwa.

Il-Partit Laburista qed jgħid il-verita'.

U li kieku, per eżempju, nġabret statistika ta' postijiet storiċi jew ta' ċerta importanza - statistika tinġabar biex jew ċerti postijiet jiġu skedati jew għax ikunu ta' ċerta importanza u jien naf li din inġabret għalkemm mhux b'mod uffiċjali - kienu jsibu illi dak il-post ...

U mela jiġi l-professur tal-Kottonera li taħtu ħlief ħmerijiet u abbużi ma sarux, jgħid li hemmhekk huwa dilapidat!

Fejn huwa dilapidat!

Jien nista' ngħid kemm hemmhekk mhuwiex dilapidat.

Jien nista' ngħidlu bil-ġurament u bil-provi - lest li nġib ukoll kapijiet tad-dipartimenti tal-gvern taħt ġurament biex jagħtu l-provi wkoll - kemm hemmhekk ma kienx dilapidat.

Hemmhekk kien hemm l-arkivji tal-Maltacom u jien kont dħalt f'diskussjoni mad-dipartiment tal-protezzjoni ċivili biex ineħħi l-arkivji minn hemmhekk u jeħodhom il-Furjana, ħalli wara dawn imorru r-Ricasoli fejn hemm l- istores, u hekk ġara.

Kieku hemmhekk kien dilapidat dawn ma kenux imorru hemmhekk.

U min kien imexxi d-dipartiment kien Nazzjonalist, jiġifieri kellhom kull interess li jikxfuni.

Kieku kont niġi akkużat li kont se ndaħħal lil tal-protezzjoni ċivili f'post dilapidat.

Pero' dawn ma qalux hekk, anzi ridna nagħmlu sezzjoni tal-baħar, u għadni niftakar min kien il-perit li kellu jagħmel il-pjanti - konna ħsibna biex inneħħu l- bridge ta' ħdejn il-baħar ħalli jiġi bridge ieħor, u ħsibna wkoll biex nirranġaw il-faċċata ta' quddiem ta' fejn kien hemm l-arkivji, għax kien hemm kondizzjoni li din kellna nirrestawrawha - pero' meta hemmhekk ridt niftaħ bieb mal-ġenb lanqas ħallewni min-naħa ta' l-awtorita' ta' l- ippjanar.

Imbagħad kienu ġabu l-iskużi li l-arkati li hemm hemmhekk għandhom ċerta importanza u m'għandhomx jintmissu.

Issa dan juri li l- affarijiet ma jafuhomx sew u jien lil dawn ngħidilhom biex jaraw jekk ħafna mill-affarijiet humiex tajbin jew le.

Dawn għandhom jaraw, per eżempju, jekk it-travi li qed jinqalgħu humiex tajbin.

Veru li s-sular ta' fuq li kien f'idejn id-dwana kellu bżonn aktar reinforcement - għax hemmhekk it-tfal kienu jkissru x-xorok biex igaraw il- knatan - imma s-sulari ta' taħt kienu dilapidati wkoll?

Veru li fil- gwerra dik il-parti fejn kien hemm il-kappella kienet waqgħet imbagħad kienu rranġawha l-Ingliżi, imma allura wara baqa' dilapidat?

Per eżempju, fejn kienu jżommu l-ilsiera għad hemm il-katini u ċ-ċimi u ħafna kitba.

U taħt il-mina għad hemm salib antik, għax lill-insara li kienu jeħduhom fuq ix-xwieni kienu jgħadduhom minn quddiemu biex jgħidu xi talba.

Hemmhekk għad baqa' ħafna storja.

U għalfejn qed jgħid li l-awtorita' ta' l-ippjanar għandha tirrapporta.

Jien nixtieqha tirrapporta għax l- awtorita' ta' l-ippjanar qalet li meta xi ħadd qalilhom li hemmhekk huwa dilapidat, jien kont għedt li dan qed jgħid il-kummiedji.

Bħala ex- ministru responsabbli jien lest li nagħti x-xhieda tiegħi wkoll.

Imma x'għamlet l-awtorita' ta' l-ippjanar?

Din ma tkellmet xejn għax kellha l- forza tal-gvern bħal dejjem u ma ħaditx ir-responsabbilta'.

X'jimpurtaha!

L-aqwa li hi clear!

L-awtorita' ta' l-ippjanar mhux ir-rapporti jmissha toħroġ imma r-recordings!

Sur President, il-gvern Laburista tant ħadhom bis-serjeta' l-problemi tan- naħa ta' isfel ta' Malta illi kien ħoloq kumitat biex iħejji rapport li fih kien involut kulħadd, il-partiti politiċi, l-għaqdiet reliġjużi, l- għaqdiet filantropiċi, id-deputati, il-kandidati, il-każini politiċi u anke d-dipartimenti tal-gvern.

Nista' ngħid li saru studji minn esperti biex jiġbru l-informazzjoni u biex jiddiskutu ma' kulħadd.

U wara li dawn analizzaw il-feedback u wara li marru jaraw il-post u s-sitwazzjoni soċjali, kienet saret konferenza kif kien miftiehem.

Iż-żewġ partiti kienu qablu li wara l-istudju li sar l-affarijiet kellhom jimxu 'l quddiem.

Pero' minkejja li sar dan l-istudju kollu u minkejja li kulħadd qabel miegħu, issa qed nerġgħu nisimgħu li nħatar xi kumitat biex jaħdem fuq master plan għall-Kottonera.

Allura l-informazzjoni kollha li nġabret u l- ftehim bejn kulħadd ma swew għalxejn?

Issa ġibna wieħed minn barra li donnu jaf aktar mill-Maltin x'għandhom bżonn il-Maltin, jaf aktar min-nies tal-Kottonera x'għandhom bżonn in-nies tal-Kottonera u jaf x'inhuma l- problemi tagħna aktar minna!

Sa hawnhekk wasalna!

THE DEPUTY SPEAKER: Onor. Mizzi, niġbidlek l-attenzjoni li skadielek il- ħin u għandek bżonn extension biex tkompli tinstema'.

Min qed jipproponi?

ONOR.

LEO BRINCAT: Nipproponi li l-Onor.

Mizzi jkompli jinstema'.

THE DEPUTY SPEAKER: Min jissekonda?

ONOR.

JOSEPH CUSCHIERI: Nissekonda.

THE DEPUTY SPEAKER: Il-mistoqsija hi li l-Onor.

Joe Mizzi jkompli jitkellem.

Dawk favur?

(Onor. Membri: Aye) Dawk kontra?

(Onor. Membri: No) Negatived.

Il-mozzjoni m'għaddietx.

THE DEPUTY SPEAKER: L-Onor.

Cuschieri, on a point of order.

ONOR.

JOSEPH CUSCHIERI: Mr Speaker, minkejja li l-gvern qed jgħid li dan huwa abbozz ta' liġi ta' ċerta importanza, il-membri tan-naħa l-oħra xorta m'humiex preżenti u għalhekk insejjaħ quorum.

THE DEPUTY SPEAKER: Is-seduta hija sospiża għal ħames minuti.

Fit-8.17 p.m. is-seduta ġiet sospiża u rriżumiet ħames minuti wara.

MR SPEAKER: Is-seduta tista' tkompli.

Aktar rimarki?

(Onor. Membri: No) La m'hawnx aktar rimarki, allura nsejjaħ lill-Ministru biex jagħmel il-winding-up.

ONOR.

JOSEF BONNICI: Mr Speaker, jidher li fuq ħafna partijiet minn dan l-abbozz ta' liġi hawn qbil pero' mhux fuq kollox.

Jien ma naħsibx li hawn xi differenzi kbar bejn iż-żewġ naħat tal-Kamra u naħseb li diversi membri min-naħa l-oħra ma fehmux il-kontenut ta' din l-istruttura li qed inwaqqfu.

Din l-awtorita' se jkollha rappreżentant mit-trade unions, rappreżentant mill-employers association, rappreżentant mill-universita' u rappreżentant mill-bank ċentrali li se jintagħżlu fuq rakkmandazzjoni tal-korpi kostitwiti involuti.

Din hija xi ħaġa li bħalissa ma teżistix fid- dipartiment ta' l-istatistika, pero' din it-tip ta' consultation hija kkontemplata wkoll fil-liġi dwar il-konsumatur, fejn il-constituted bodies jinnominaw tliet membri u bażikament il-ministru jagħżel wieħed.

Għalhekk din m'hijiex xi ħaġa li qed nivvintawha issa.

Din l-awtorita' m'hijiex inkarigata li tidħol fid-dettall pero' se jkollha a wide representation tad-diversi constituted bodies ta' pajjiżna.

Fil-fehma tagħna din hija l-bażi ta' l-awtonomija u l-indipendenza ta' l-awtorita' illi ma nsibuhiex fis-sistema preżenti ħlief fir-retail price management board.

Meta jiena introduċejt dan l-abbozz ta' liġi għedt li kien hemm l-eżempju tar-retail price management board li ġie stabilit taħt il-kunsill Malti għall-iżvilupp ekonomiku, li bażikament huwa kompost mir-rappreżentanti tal-unions, rappreżentanti tal-gvern u rappreżentanti tal-constituted bodies.

Dan il-mekkaniżmu ħadem u jista' jaħdem ukoll taħt dan l-abbozz ta' liġi.

Għalhekk fuq naħa għandek l-awtorita' u fuq naħa oħra għandek l-uffiċċju nazzjonali ta' l-istatistika li se jkun inkarigat mid-day-to-day management li fuqu se taqa' r-responsabbilta' tal-konfidenzjalita'.

Dan ifisser li l-membri ta' l-awtorita' mhux se jkollhom aċċess għal informazzjoni konfidenzjali u hekk għandu jkun biex ikun hemm din is- separazzjoni.

Pero' l-uffiċċju nazzjonali ta' l-istatistika se jkun qed jaħdem biex jiġbor l-informazzjoni, jikkompilha u eventwalment jippubblikaha.

Imbagħad hemm il-funzjoni tal-ministru li hija lura ħafna minn dawn iż-żewġ entitajiet li qed insemmi.

Bażikament dan l-abbozz ta' liġi qed jgħid li l-ministru responsabbli mill-istatistika għandu d-dover li jappunta liċ-chairman u l-membri ta' din l-awtorita' wara li jsiru l-konsultazzjonijiet u għandu wkoll id-dover li jaħtar lid-direttur ġenerali.

Ovvjament din wieħed jifhimha għax irid ikollok starting point u l-perijodu li fih jiġi appuntat id-direttur ġenerali huwa itwal min-normal.

Din hija l-prassi li nużaw meta nkunu qed inwaqqfu awtorita' għall-ewwel darba għax wieħed irid jagħti ċans lill- awtorita' tibda topera biex wieħed ikun jaf x'tip ta' xogħol irid isir.

Dan ifisser li hawnhekk hawn awtonomija bl-aktar mod ċar u l-unika ħaġa li jista' jagħmel il-ministru hija li jagħti policies ġenerali, fl-interess nazzjonali li ma jkunux inkonsistenti ma' dan l-abbozz ta' liġi.

Per eżempju, dan l-abbozz ta' liġi jgħid li:

''Il-membri ta' l-awtorita' m'għandhomx jieħdu istruzzjonijiet mill- gvern jew minn xi awtorita' oħra, partiti politiċi jew gruppi interessati oħra, fl-għażla ta' sorsi, ta' data, metodi u proċeduri ta' l-istatistika, fil-kontenut, il-forma u ż-żmien li tiġi mxandra l- informazzjoni, u fl-applikazzjoni tal-konfidenzjalita' ta' l- istatistika.''.

Naturalment din tapplika wkoll għad-direttur ġenerali għax dan ukoll huwa membru ta' l-awtorita'.

Għalhekk hawnhekk jidher bl-aktar mod ċar li din l- awtorita' mhux se jkollha indħil politiku.

Fil-fehma tagħna din hija struttura li m'hijiex imposta mill-Unjoni Ewropea.

Ftit ilu kien hemm min qal li din l-awtorita' qed inwaqqfuha minħabba l- Unjoni Ewropea.

L-Unjoni mhux qed timponi li aħna nwaqqfu din l-awtorita'.

Fil-fatt l-Onor.

Leo Brincat qalha din għalkemm f'mument ieħor donnu kien hemm min staqsa għalfejn qed issir jekk mhijiex imposta mill-Unjoni.

Kultant jien nikkonfondi meta nisma' dawn it-tip ta' argumenti għax jew se nagħmlu xi ħaġa minħabba l-Unjoni, jew inkella għax nagħmlu xi ħaġa li mhux neċessarjament qed timponihielna l-Unjoni jistaqsuna għalfejn qed nagħmluha.

Din bħal tal-ġlekk, jekk tinża' l-ġlekk jgħidulek għax qiegħed bla ġlekk u jekk tilbsu jgħidulek għax qiegħed bil-ġlekk!

Sfortunatament kultant l-oppożzizjoni tinqabad f'din il-pożizzjoni u ma jkunx hemm konsistenza u hawnhekk wieħed jibda jiddubita jekk hux kulħadd fehem biżżejjed l-abbozz ta' liġi.

Jekk dan l-abbozz ta' liġi nqabbluh ma' l-abbozz ta' liġi li kien qed jiġi mħejji mill-gvern preċedenti - li kien ibbażat fuq abbozz ta' liġi ieħor ippreparat mill-gvern ta' qabel, meta jien kont responsabbli wkoll mill-istatistika - insibu li m'hemmx differenzi kbar.

Per eżempju, minflok għandek awtorita' għandek bord.

Imma naħseb li l-akbar differenza li hemm hija li l-gvern preċedenti kien qal li dan l-istitut - dak iż-żmien kien qed jissejjaħ istitut u mhux awtorita' - għandu jirrapporta lill-parlament.

Issa fil-fehma tagħna din daħħlet diversi problemi.

L-ewwelnett ikun tajjeb li ngħid li l-pariri tekniċi ta' diversi nies li taw lill-gvern preċedenti kien li din tista' toħloq diversi diffikultajiet u mhuwiex neċessarju li din l-awtorita' tirrapporta lill-parlament.

Pero' aktar minn hekk, l-awtorita' kif inhi abbozzata llum tista' tidħol għal obbligi internazzjonali.

Hawnhekk qed nitkellmu fuq l-OECD u fuq international institutions li inti trid iżżomm il-pass magħhom u tipprovdilhom l-informazzjoni.

Fil- pajjiżi li nafu aħna dan it-tip ta' xogħol huwa responsabbilta' tal-gvern.

Jien ma naħsibx li aħna għandna xi ħaġa inqas minn pajjiżi oħra fejn filwaqt li f'pajjiżi oħra din l-awtorita' hija responsabbilta' tal-gvern, f'Malta din tkun taqa' taħt ir-responsabbilta' tal-parlament.

Għalhekk ma naħsibx li huwa l-każ li wieħed għandu jibni struttura kompletament oriġinali, sui generis, sempliċement għax ikun hemm xi ħadd li jgħid li jekk din l-awtorita' tirrispondi lill-parlament allura se jkollha aktar oġġettivita'.

Fil-fehma tagħna dan ma jagħmilx sens u jistgħu jinħolqu ħafna diffikultajiet għax finalment il-gvern li huwa elett mill-poplu huwa responsabbli mill-commitments internazzjonali u mhux din il-Kamra.

Naħseb ukoll li ħafna membri min-naħa ta' l-oppożizzjoni ma apprezzawx x'hawn f'dan l-abbozz ta' liġi.

Per eżempju, kien hemm min qal li qed noħolqu wisq awtoritajiet.

Jekk wieħed iħares lejn l-istitut, kif kien propost, isib li dan huwa simili għall-awtorita' għax minkejja li hemm differenza fuq xi affarijiet tekniċi xorta qed toħloq xi ħaġa separatament.

Għalhekk dawk il-membri li kkritikaw lil dan il-gvern għax qed joħloq wisq awtoritajiet ma kenux jafu x'kien qed jagħmel il-gvern preċedenti u x'kienet id-direzzjoni, allavolja dan kollu kien imsemmi fid-Diskors tal-President.

Mr Speaker, naturalment m'għandix ħin nirrispondi għall-punti kollha li tqajmu, imma rrid ngħid li r-rapport ta' l-awtorita' se jibda jiqiegħed fuq il-Mejda tal-Kamra, pero' mbagħad bħalma jiġri s-soltu dan jittieħed quddiem il-public accounts committee.

Per eżempju, jien ma stajtx nifhem il-kumment li għamel l-Onor.

Brincat meta qal li l-PAC m'huwiex filter adegwat ta' l-accounts ta' l-awtorita'.

Jien jiddispjaċini nisma' dan għax naħseb li l-affarijiet huma bil-maqlub.

Il-PAC huwa kumitat ta' din il- Kamra u l-iskop tiegħu huwa li jiffoka fuq ċerti aspetti ta' l-accounts, eċċ., li jiġu mqiegħda fuq il-Mejda tal-Kamra.

Jien ma stajtx nifhem eżattament għalfejn kien hemm dan it-tip ta' atteġġjament.

L-Onor.

Joe Cilia semma l-punt li b'xi mod il-ministru jista' jitlob xi informazzjoni mingħand il-membri ta' l-awtorita'.

Fil-fatt il-ministru jista' jitlob informazzjoni mingħand il-membri ta' l-awtorita' biex jara li huma l-persuni idonei li jistgħu jiġu appuntati fuq din l-awtorita'.

Ta' min jgħid li paragrafu (ċ) ta' subklawsola (5) ta' klawsola 5 jispeċifika dan il-punt u bl-aktar mod ċar jgħid li:

''Kull persuna li l-Ministru jaħtar jew bi ħsiebu jaħtar bħala membru ta' l-awtorita' għandha, kull darba li tkun hekk mitluba mill- Ministru, tagħtih dik l-informazzjoni li l-Ministru jidhirlu meħtieġa għat-twettiq tad-dmirijiet tal-Ministru skond il-paragrafi (a) u (b).''.

F'dan l-abbozz ta' liġi hawn bl-aktar mod ċar li m'għandu jkun hemm ebda indħil politiku.

Dan qed nagħmluh black on white u huwa wieħed mill-punti bażiċi ta' dan l-abbozz ta' liġi.

L-Onor.

Jose' Herrera għamel diversi punti validi u qal li l-uffiċċju ta' l-istatistika llum qisu dipartiment tas-second division u din l-awtorita' se tpoġġih f'pożizzjoni aħjar.

Dan qal li ma jaqbilx mal-prinċipju illi din l-awtorita' ma tirrispondix lill-parlament imma dik diġa' tkellimt fuqha.

Pero' mbagħad l-Onor.

Herrera għamel diversi punti validi u dwar l- istruttura ta' l-awtorita' u l-mod kif se jinħatru l-membri uża l-kliem "fit and proper".

Issa hawnhekk hawn speċifikat li b'fit and proper nifhmu wkoll li wieħed għandu jkollu ċertu background fis-suġġett u li d-direttur ġenerali jkollu ċertu professjonaliżmu.

L-Onor.

Herrera qal li din hija waħda mill-aħjar liġijiet li tressqu quddiem dan il-parlament f'dawn l- aħħar xhur.

Jien naqbel miegħu fuq dan il-punt għax din l-istruttura li qegħdin nitkellmu fuqha toffri dak illi wieħed jixtieq.

L-Onor.

Carmelo Abela għamel suġġerimenti validi wkoll u qal li għandu jkun hemm link elettroniku bejn l-awtorita' u l-membri parlamentari biex ikun hemm flow of information aħjar.

Naħseb li din hija xi ħaġa valida ħafna għax meta wieħed ikun qed jipprepara d-diskorsi tiegħu ikun jista' jagħmel rikjesta lill-awtorita', lid-dipartiment jew lill-uffiċju nazzjonali ta' l-istatistika biex dawn ikunu jistgħu jiġbrulu ċerta informazzjoni li jkollu bżonn.

Ħafna drabi jkun hawn ħafna mistoqsijiet parlamentari dwar statistika li tkun ippublikata pero' ma tkunx miġbura kif wieħed ikun jixtieqha u din is-sistema tista' tgħin xi ftit minn dan il-lat ukoll.

L-Onor.

Chris Agius tkellem fuq l-istatistika ta' l-impjiegi u kien hemm min tkellem ukoll fuq l-istatistika tat-turiżmu u fuq l-istatistika tal- manifattura.

Ovvjament f'dawn il-ftit minuti jien ma nistax nirrispondi għall-kummenti kollha, pero' rrid ngħid illi ċ-ċifri tal-labour supply u ta' l-employment li ġew ippubblikati mhumiex iċ-ċifri li semma l-Onor.

Chris Agius.

Per eżempju, jirriżulta miċ-ċifri tal-lum illi r-rata tal- qgħad naqset għal 4.5%.

Jekk wieħed iqabbel dan ma' l-aħħar 20 xahar isib illi l-qgħad naqas b'575, il-labour supply żdied b'2,333 u l-gainfully occupied żdiedu b'2,900.

Dan ifisser li mhux biss ipprovdejna l-impjiegi kollha għaż-żieda fin-nies li ħarġu jfittxu x-xogħol pero' irnexxielna wkoll innaqqsu l-qgħad b'575.

Qed ngħid dan kollu mhux għax dan huwa parti sostanzjali minn dan l-abbozz ta' liġi imma għaliex irrid nikkoreġi dak li ntqal.

Jien assolutament ma stajtx naqbad minn fejn ġew ikkwotati ċ-ċifri kollha li semmew.

Punt validu u interessanti ieħor li tqajjem huwa dwar l-indiċi tal- prezzijiet għall-pensjonanti.

Nista' ngħid li jien kont wieħed minn dawk li mbuttajt biex qabel l-elezzjoni ta' l-1996 jidħol l-indiċi tal- prezzijiet għall-pensjonanti u dak iż-żmien konna ħadna ħsieb li għall- ewwel darba l-household budgetary survey ta' l-1995 jinkludi madwar 500 pensjonant.

Qabel il-pensjonanti, għal xi raġuni jew oħra kienu jiġu esklużi awtomatikament.

Hawnhekk qed immur lura għall-1947 meta beda jsir l-indiċi tal-prezzijiet.

Nistgħu ngħidu li llum inħadem indiċi għall- pensjonanti, għalkemm għad hemm xi irtukkjar tekniku x'isir.

L-indiċi tal- pensjonanti jimxi broadly in line ma' l-indiċi l-ieħor u hemm perijodu fejn ir-rata ta' inflazzjoni tkun kemm kemm aktar.

Per eżempju, f'Jannar ta' l- 1997 ir-rata ta' l-inflazzjoni ta' l-indiċi normali kienet madwar 2.5% u r- rata ta' l-inflazzjoni ta' l-indiċi tal-pensjonanti kienet 3%.

Pero' mbagħad issib li f'Jannar ta' l-1998 din ir-rata kienet bil-maqlub għax ir- rata ta' l-indiċi tal-pensjonanti baqa' bejn wieħed u ieħor 2.5% filwaqt li l-indiċi ġenerali tela' għal madwar 3%.

Hemm dan it-tip ta' moviment li jrid jiġi analizzat u spjegat b'mod li wieħed jifhem x'qed isir.

Pero' l- veru breakthrough għall-indiċi tal-pensjonanti se ssir mill-household budgetary survey li qed isir issa għaliex hawnhekk se jkun indikat ferm aħjar kif wieħed joħroġ l-indiċi għall-pensjonanti fuq il-basket tagħhom u kif isir monitoring regolari ta' dawk il-prodotti biex wieħed ikun jista' joħroġ indiċi għall-pensjonanti.

Kif diġa' għedt, iż-żewġ indiċijiet jimxu viċin xulxin ħafna pero' jista' jkun hemm xi differenza meta wieħed jikkalkola l-cost of living eċċ. Pero' jien informat li at some point l- uffiċċju se jkun jista' joħroġ aktar informazzjoni dwar dan il-punt.

Issa ħalli niġi għall-intervent ta' l-Onor.

Gulia.

Jiddispjaċini ngħid li filwaqt li l-interventi kważi kollha saru b'mod kostruttiv, anke fejn ma konniex qed naqblu, hawnhekk kellna eku għal xi ħaġa li ġrat fil-passat illi lili dejqitni.

L-ewwelnett l-attakk kien illi meta kienu nbidlu xi ċifri tal-labour statistics fl-1997, proprju qabel il-budget li ġie ppreżentat fl-1997, jien b'xi mod kont qiegħed inqarraq - per eżempju, illejla l-Onor.

Chris Agius tkellem dwar il-logħob biċ-ċifri - jiddispjaċini ngħid li ma naqbel xejn ma' dan.

Jien naħseb li għandna sistema oġġettiva pero' l-oġġezzjonijiet u d-diffikultajiet li kelli fl- 1997, meta ġew riveduti ċ-ċifri ta' l-impjiegi, għadhom hemm.

Jien inħoss li dak iż-żmien saru affarijiet bl-għaġġla u r-revisions ma sarux kif kellhom isiru mhux billi ntqal li l-affarijiet kienu ppjanati.

Jiddispjaċini ngħid li l-indħil fil-mod kif issir l-istatistika li qed isemmu l-membri tan-naħa l-oħra dak iż-żmien seħħet.

Dan mhux qed nivvintah imma qed ngħidu għax għandi ċerta evidenza.

Per eżempju, qabel il-budget ta' l-1997, it-tieni budget ta' gvern Laburista, kien hemm direzzjoni biex jinbidlu xi ċifri ta' l-istatistika tal-GDP, ħaġa li issa b'din il-liġi ma tkunx tista' issir.

Jien għalhekk qed nisħaq li fil-mod kif tinħadem l-istatistika m'għandu jkun hemm indħil minn ħadd.

U meta l- membri tan-naħa l-oħra jgħidu li jibżgħu minn dan l-indħil ngħidilhom li bir-raġun jibżgħu għax meta kienu fil-gvern kien hemm din l-imbottatura.

Hawnhekk nixtieq nirriferi għal ittra li ntbagħtet mill-employment and training corporation datata 28 ta' Ottubru ta' l-1997 li ġġib il-firma tad- deputy chairman, is-Sur Alfred Grixti, through the Minister for Social Welfare, il-Profs.

E. Grech.

Jien mhux se noqgħod nikkummenta fuq is-Sur Alfred Grixti, pero' kif nafu dan għandu kariga għolja fil-Partit Laburista.

Hawnhekk nistgħu nieħdu togħma ta' kif kienu jsiru l- affarijiet!

"Enclosed please find revised labour market statistics compiled by the corporation's labour market information section for the months of September and December during the years 1994, 1995, 1996 and September 1997."

Jiġifieri hawnhekk ir-reviżjoni f'daqqa waħda saret għal xahrejn biss pero' fuq erba' snin u din tinkludi l-1997.

"These statistics are still of a confidential nature and are being forwarded solely ...

- il-kelma "solely" qegħda bold -

"... to help you revise your office's GDP estimate in connection with the presentation of the budget.

This data may only be published after the presentation of the economic survey with the budget and estimates for 1998 in Parliament. ."

Dan ifisser li din il-klawsola qed tipprojbixxi illi l-uffiċċju ta' l- istatistika jkollu xi direzzjoni minn x'imkien li huwa jirrivedi ċ-ċifri tiegħu.

U

Li ġara kien li peress li għall-ewwel disa' xhur ta' l-1997 il-GDP kien baxx, fit-28 ta' Ottubru kien hemm attentat biex jiġi rivedut il-GDP fuq bażi ta' bidliet fiċ-ċifri ta' l-employment illi ngħataw fl-aħħar minuta.

(Interruzzjonijiet) Il-banda li għaddejja minn Merchants Street qed tiġbed l-attenzjoni tal-membri tan-naħa l-oħra tal-Kamra u jien mhux qed nagħtihom tort!

F'din l-ittra li għadni kemm ikkwotajt, iffirmata mill- ministru responsabbli mis-social policy, jingħad li kien hemm direzzjoni biex jibdlu ċ-ċifri tal-GDP proprju lejliet il-budget biex dawn ikunu jidhru aħjar.

Mr Speaker, is-serjeta' mhux hekk titlob.

U lin-naħa l-oħra nagħtiha raġun meta tgħid li trid xi ħaġa indipendenti għax meta huma kienu fil-gvern ma mxewx bir-reqqa u bid-distakk li misshom imxew bih.

U din il-liġi se tipprovdi l-opportunita' illi tipproteġi l-istatistika tagħna minn dan it-tip ta' manuvrar u indħil.

Illum il-prattika internazzjonali hi li l-istatistika tkun magħmula min-nies kompetenti u awtonomi u ma jkollha l-ebda pressjoni bħalma kien ġara dak iż-żmien.

Mr Speaker, dan l-abbozz ta' liġi għandu jsib l-appoġġ taż-żewġ naħat.

Illum qed nirrealizzaw illi ċerta manipulazzjoni u ċerti direttivi li jistgħu joħorġu fuq uffiċjali li huma nkarigati biex jagħmlu l-istatistika m'għandhomx ikunu hemm.

Huwa importanti li nassiguraw ruħna illi l- istatistika ta' Malta u Għawdex tkun waħda faithful, reali, awtonoma kompletament u ma jkunx fiha tbagħbis.

Din l-awtorita' għandha tkun waħda awtonoma u qed ninvolvu lir-rappreżentanti tal-kunsill Malti għall- iżvilupp ekonomiku biex ikollna sitwazzjoni trasparenti li ġġib il-fiduċja u li tagħmel l-affarijiet b'mod professjonali kif jixraq lil pajjiż żviluppat.

Grazzi.

MR SPEAKER: Grazzi.

Il-mistoqsija hi li l-abbozz ta' liġi msejjaħ "Att biex jipprovdi għat-twaqqif ta' Awtorita' li tkun magħrufa bħala l- Awtorita' ta' l-Istatistika ta' Malta, u għat-twettiq minn jew f'isem dik l- Awtorita' ta' funzjonijiet regolatorji dwar riżorsi li għandhom x'jaqsmu mal-ġbir, kompilazzjoni u pubblikazzjoni ta' statistiċi uffiċjali, u biex jipprovdi għall-ħwejjeġ li huma anċillari għalihom jew li għandhom x'jaqsmu magħhom" ikun moqri t-Tieni Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

MR SPEAKER: Din id-division tittieħed minn hawn u 20 minuta oħra.

Billi fit-8.53 p.m. intalbet votazzjoni l-Kamra ġiet sospiża u rriżumiet 20 minuta wara.

MR SPEAKER: Se nerġa' nagħmel il-mistoqsija.

Il-mistoqsija hi li l-Abbozz ta' Liġi dwar l-Awtorita' ta' l-Istatistika ta' Malta jkun moqri t-Tieni Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

VOTAZZJONI NRU.

249 FAVUR : 31

L-Onor.

|Abela Anthony |Galea Louis | |Asciak Michael |Galea Mario | |Azzopardi |Galea Pace | |Frederick |Victor | |Azzopardi Jason |Gatt Austin | |Bonnici Josef |Gonzi Lawrence | |Bonnici Michael |Hyzler George | |Borg Tonio |Mifsud Bonnici | | |Antoine | |Cristina Dolores |Mifsud Bonnici | | |Carmelo | |Dalli John |Mugliett Jesmond| |D'Amato Helen |Muscat Claude | |Debono Giovanna |Pullicino George| |Deguara Louis |Refalo Michael | |Farrugia Jean |Vassallo Edwin | |Pierre | | |Fenech Adami |Vella John | |Eddie | | |Frendo Michael |Zammit Dimech | | |Francis | |Galea Censu | |

KONTRA : 27

L-Onor.

|Abela Carmelo |Farrugia Noel | |Agius Chris |Gulia Gavin | |Attard Montalto |Herrera Jose' | |John | | |Bartolo Evarist |Law Rita | |Borg Karmenu |Mangion Charles | |Brincat Leo |Mizzi Joe | |Buhagiar Charles|Parnis Silvio | |Buhagiar Louis |Refalo Anton | |Cardona Chris |Sammut Joseph | |Cilia Joe |Sant Alfred | |Cuschieri Joseph|Vassallo Adrian | |Dalli Helena |Vella George | |Debono Grech Joe|Vella Karmenu | |Farrugia Michael| |

Il-mozzjoni għaddiet

MR SPEAKER: Il-Viċi Prim Ministru, jekk jogħġbu, iressaq l-Aġġornament tal-Kamra.

AĠĠORNAMENT

ONOR.

LAWRENCE GONZI: Mr Speaker, nipproponi l-Aġġornament tal-Kamra għal nhar it-Tnejn, 18 ta' Settembru, 2000 fid-9.00 a.m. b'aġenda li tiġi komunikata aktar tard.

Huwa evidenti li dan il-parlament qiegħed jaġġorna għall-vaganzi tas- sajf, liema vaganzi huma meritati mid-deputati kollha għaliex il-Kamra ħadmet b'aġenda impenjattiva ħafna li fl-opinjoni tiegħi laħqet l-għan ewlieni tax-xogħol parlamentari.

Aħna niġu hawn niddiskutu, niddibattu u nilleġislaw għall-interessi tal-pajjiż.

Wieħed jista' jaqbel jew ma jaqbilx u wieħed jista' jiddiskuti u jipproponi alternattivi, pero' l-iskop tal-parlament, fejn il-membri jiltaqgħu biex jiddiskutu u joħorġu bl- opinjonijiet tagħhom biex imbagħad jittieħdu d-deċiżjonijiet f'sistema demokratika, fl-opinjoni tiegħi, naħseb li ntlaħaq u ntlaħaq b'mod pożittiv.

Naturalment fil-ħajja dejjem tista' timmira għal riżultati aħjar u m'għandix dubju li l-intenzjoni tagħna lkoll hija li ntejbu dejjem iżjed il-funzjonament u l-mod ta' kif jaħdem dan il-parlament.

Sur President, jiena xtaqt nirringrazzja lil kulħadd għax-xogħol li sar matul il-ġimgħat u x-xhur li għaddew.

Irrid ngħid li qed naġġornaw għal data ftit aktar kmieni minn dik tas-soltu għax is-soltu niltaqgħu fl-aħħar ġimgħa ta' Settembru u din id-darba se niltaqgħu fit-18 ta' l-istess xahar.

Ir-raġuni hija li dan il-parlament għad fadallu ħafna xogħol x'isir u allura l-gvern ħass li huwa d-dmir tagħna lkoll li niltaqgħu qabel anke biex neħilsu diskussjonijiet li ftehemna li jridu jsiru meta l-parlament jerġa' jiltaqa' wara l-vaganzi tas-sajf.

Nerġa' ngħid li għad fadlilna aġenda qawwija ta' xogħol x'nagħmlu u jiena m'għandix dubju li jkun hemm l- impenn li ntwera mid-deputati kollha ta' din il-Kamra matul ix-xhur li għaddew.

Sur President, xtaqt nirringrazzja lilek tal-paċenzja li tieħu bina għax li tippresjedi parlament naf li mhux dejjem ikun faċli.

Xtaqt nirringrazzja lill-istaff kollu ta' dan il-parlament u nawguralhom li matul dawn il- ġimgħat li ġejjin jieħdu wkoll vaganza li tant timmeritahom.

Xtaqt nirringrazzja wkoll lill-membri tal-media u lill-uffiċjali kollha ta' dan il-parlament li għandhom x'jaqsmu ma' security eċċ, għax-xogħol kollu li għamlu.

Nawgura wkoll, b'mod partikolari, lid-deputati kollegi taż-żewġ naħat mhux biss vaganzi imma opportunita' li fiha jkunu jistgħu wkoll igawdu ftit iktar lill-familja għaliex naf li għalina lkoll il-familja għandha importanza kbira.

Aħna li qegħdin fil-politika ħafna drabi napprezzaw il-valur tal-familja proprju meta l-impenji tagħna tant ikunu qawwijin li ma jħalluniex ingawduha kif nixtiequ.

Grazzi ħafna.

MR SPEAKER: Grazzi.

Aktar rimarki?

L-Onor.

George Vella.

ONOR.

GEORGE VELLA: Mr Speaker, jiena wkoll f'isem in-naħa ta' l- oppożizzjoni irrid nirringrazzja lill-istaff kollu tal-parlament, lilek, Mr Speaker, u lil dawk kollha li jieħdu ħsieb li jaraw li din il-Kamra timxi 'l quddiem u jsir ix-xogħol tagħha kif suppost.

Bħall-Viċi Prim Ministru, nawgura wkoll li fil-ġimgħat li ġejjin kull wieħed minna jsib il-mistrieħ li jixraqlu.

Pero' fl-aħħar seduta qabel il-parlament jagħlaq għall- vaganzi tas-sajf, nixtieq nagħmel ftit riflessjonijiet dwar dak li għadda matul din is-sena leġislattiva.

Aħna qegħdin nawguraw mistrieħ lil xulxin biex dak li jkun imur igawdi s- sajf, pero' immedjatament tiġi l-mistoqsija: Qegħdin nawguraw mistrieħ lil min, Sur President?

Jiena konvint li ma nkunux qegħdin nirriflettu u nuru li aħna sensititivi għal dak li għaddej jekk kemm-il darba norbtu l-idea tal-mistrieħ tas-sajf ma' li wieħed imur jiddeverti u jixxala meta nafu li hemm setturi sħaħ ta' ħaddiema li għaddejjin minn inkwiet kbir.

Wieħed ma jistax jawgura lil dawn in-nies sajf ta' mistrieħ meta nafu li dawn għaddejjin minn taqlib u inkwiet kbir.

Qed nirriferi b'mod partikolari għall-ħaddiema tal-Kalaxlokk li wara l-wegħdiet kollha mill-Partit Nazzjonalista qabel l-elezzjoni għadhom inċerti dwar il-futur tagħhom.

Kien hawn anke min staqsa jekk dawn għandhomx dritt jieklu.

Jiena naħseb li bil- kuxjenza kollha ma nistgħux nawguraw il-mistrieħ u t-tgawdija tas-sajf lil xulxin meta nafu li hemm dawn il-ħaddiema li fuq rashom għandhom imdendla x- xabla tas-sensja.

L-istess ħaġa nistgħu ngħidu fil-każ tal-ħaddiema ta' l-HSBC.

Minkejja l- ħafna wegħdiet ta' opportunitajiet kbar li se jkollhom wara li jieħu over world player daqshekk importanti fil-kamp bankarju, f'daqqa waħda dawn sabu ruħhom mhedda li jew jagħmlu dak li jiġu ordnati jew inkella se jkollhom l-inkwiet kif fil-fatt nafu li għandhom.

L-istess wieħed jista' jgħid għall-ħaddiema tat-tarzna.

Il-ħaddiema tat-tarzna jafu li l-prospetti għalihom m'humiex sbieħ ħafna u jiena ma nistax nifhem kif nies bħal dawn jistgħu jgħaddu ġimgħat ta' mistrieħ meta moħħhom ikun qed iberren fuq il- futur tagħhom u tal-familji tagħhom.

Dawn huma affarijiet li jekk aħna ma nirriflettux fuqhom qabel nitilqu minn din il-Kamra li se tagħlaq għal sitt ġimgħat, mhux se jkun hemm l-okkażjoni li fiha nerġgħu nitkellmu fuqhom.

Għalhekk wieħed irid jgħid lil dawn in-nies li aħna qegħdin magħhom u rridu naraw li wara kollox iseħħ is-sewwa u min għandu d-drittijiet tiegħu jeħodhom.

Ma rridux naraw aktar ħaddiema mhedda u mdejqa fuq xogħolhom u offruti l-flus ħalli jitilqu 'l barra, sempliċement għax dak li kellu jkun xi ħaġa ta' opportunita' rriżultat li kienet xi ħaġa totalment differenti.

Pero' din hija xi ħaġa li mhux qed tolqot biss lil dawn it-tliet kategoriji ta' ħaddiema.

Jiddispjaċini ngħid - ma rridx inkun negattiv ħafna imma dawn huma fatti, niltaqgħu u nitkellmu man-nies kuljum - li din hija xi ħaġa li anke l-poplu in ġenerali qed iħoss għax m'hemm l-ebda kontroll fuq l-għoli tal-ħajja u l- prezzijiet baqgħu telgħin.

Proprju f'dawn il-ġranet tkellimna ħafna fuq l- indiċi tal-prezzijiet u minkejja li qed jingħad li l-ħajja roħsot b'xi 0.5% meta titkellem ma' kull mara tad-dar li tiltaqa' magħha tgħidlek li ma tistax tlaħħaq mal-ħajja.

Dawn ukoll huma nies li ma jistax ikollhom il- mistrieħ tal-moħħ li kien wegħidhom proprju l-Onor.

Gonzi qabel l-elezzjoni meta qal li mill-għada li joħroġ ir-riżultat il-poplu Malti se jkollu serħan il-moħħ.

Għaddew sentejn u n-nisa tad-dar ukoll qed isibu l-ħajja diffiċli u meta jiġu biex isarrfu dawk il-wegħdiet qed isibu li mhux veru jistgħu jgħixu b'moħħhom mistrieħ.

Sew jekk inhu is-sajf, sew jekk inhi x- xitwa, sew jekk hi r-rebbiegħa kif ukoll jekk hi l-ħarifa, il-moħħ ma jistax joqgħod mistrieħ.

Mr Speaker, qed nitkellem għall-kategorija tal-ħaddiema għax min qiegħed komdu u qiegħed fil-lussu u jista' jaqbad il-yacht u jagħmel id-dawriet ma' l-Ewropa, ma tantx jista' jħoss eżatt x'iħoss min jagħmel xi sitt ġimgħat mingħajr ma jircevi l-paga u min irid jara kif bil-paga jrid iwassal minn ġimgħa għal oħra.

Dawn huma n-nies li qed nitkellmu fuqhom.

Ma nistgħux inkunu bla qalb u ninsew lil dawn in-nies u ngħidu li issa se mmorru ngawdu s-sajf, meta għal dawn in-nies is-sajf se jkun sajf ta' disperazzjoni minflok sajf ta' tgawdija.

Aħna qed nitkellmu l-aktar dwar dawk il-ħaddiema li dan il-gvern għall-ewwel darba fl-istorja riċenti politika ta' pajjiżna bagħathom litteralment id-dar bil-paga mnaqqsa u għabbihom b'aktar taxxi.

Dan huwa l-istess partit li tela' fil-gvern fuq l-għajta li l-gvern ta' qablu kien għamel budget anti-soċjali u issa għat-tieni sena konsekuttiva kompla jgħabbi lill-poplu bit-taxxi.

Dan apparti l-kontijiet tad-dawl u l- ilma u affarijiet oħra li m'iniex se noqgħod nitkellem fuqhom għax kull min qiegħed jgħix f'dan il-pajjiż jaf x'kontjiet qed jirċievi.

Mr Speaker, nixtieq ngħaddi biex ngħid xi ħaġa dwar l-istat ta' telqa sħiħa li bħalissa jinsab fiha l-pajjiż.

Nista' ngħid f'dak li huwa ambjent il-pajjiż kważi minsi għal kollox.

Dan qed ngħidu bl-aktar mod onest.

Iddur fejn iddur wieħed jista' jara din it-telqa li hawn f'dan il-pajjiż.

Hawn ċertu stat ta' diżordni u ċertu stat ta' neglect.

Jekk tgħaddi mill- Belt tara wires imdendlin ma' kullimkien.

Forsi wieħed jista' jgħidli: Imma dawn il-wires illum qed tarahom!

Jiena ngħid li le għax naf li ilhom hemm, imma m'hu qed isir xejn biex dawn l-affarijiet nirranġawhom.

It-telqa li hawn fil-pajjiż fl-ambjent kollu in ġenerali hija xi ħaġa li timpressjonak.

Sieħbi, l-Onor.

Joe Mizzi, kemm-il darba tkellem dwar il-miżbla tal- Magħtab imma sal-lum għadu ma sar xejn dwarha, anzi baqgħet hemm u iktar ma jmur iktar qed tikber u l-gvern plaċidu, kwiet u jgħidilna li mexjin.

Veru li awgurajna sajf ta' mistrieħ lil xulxin imma naħseb li hawn ministri li ilhom mistreħin minn mindu reġgħu daħlu fl-uffiċċju, b'mod partikolari l- ministru għall-ambjent - dan ngħidu b'wiċċi minn quddiem - għax ħlief iqabbad lil min jagħmel studji u lil min jagħmel rapporti għadu m'għamilx s'issa!

U b'dawn l-istudji u r-rapporti kollha bqajna fejn konna.

Jiena jiddispjaċini ngħidu dan għax kulħadd jaf kemm hu għal qalbi l-ambjent u kulħadd jaf ukoll li l-ambjent qed ikollu impatt dirett fuq it-turiżmu, l- aktar industrija importanti li qiegħda tikkontribwixxi għall-ekonomija tagħna.

Huwa inutli li noqogħdu nsibu l-iskużi kollha u nsemmu statistika u nqabblu l-figuri tagħna ma' dawk ta' l-Ewropa biex niġġustifikaw ruħna.

Ejja nagħmlu ftit eżami tal-kuxjenza u naraw x'qed noffrulu lit-turist u naraw lill-pajjiżna mill-għajn tat-turist.

Din hija xi ħaġa li qed tagħmel ħsara lil kulħadd.

Din m'hijiex xi issue ta' politika partiġġjana.

Hawn telqa enormi, forsi l-aktar fis-sajf, u hemm bżonn li l-gvern jibda jiċċaqlaq biex din it-telqa ma nibqgħux narawha.

Mr Speaker, ta' min wieħed jgħid ukoll li din it-telqa ma taffettwax biss biss lit-turiżmu imma għandha anke effett fuq is-saħħa.

Nerġa' ngħid li sieħbi tkellem dwar l-intejjen li qed ikollna minħabba l-miżbla tal-Magħtab u n-nuqqas ta' kontroll fuq l-fumes li joħorġu mill-exhuast pipes tal- karozzi.

Kieku liġijiet għandna kemm trid imma enforcement m'għandna assolutament xejn.

Jekk tinzerta wara trakk tal-gvern jew wara karozza tifgak bid-diesel u inti ma tista' tagħmel xejn.

Issa għanda ruxmata wardens u ħafna regolamenti imma l-miskin huwa dak li jinqabad biss.

Mr Speaker, ma' dan kollu li qeq ngħid, jiġifieri t-tnaqqis fil-paga, it- telqa fl-ambjent u l-affarijiet l-oħra li semmejt, ma rridx ninsa nsemmi t- tnaqqir fis-servizzi li kien hawn dan l-aħħar.

Bħala eżempju nsemmi l- għeluq tal-polyclinics.

Naturalment dan mhux se jaffetwa lil min jiflaħ idaħħal idejh fil-but u jmur jinqeda għand il-privat - u llum hawn ħafna servizzi mediċi li jingħataw fil-privat - imma lil min jiddependi mill- polyclinics għax ma jistax iħallas x'se jagħmel?

Imma mbierek Alla ftit li xejn taqra fuq il-gazzetti dwarhom dawn.

Qalleb il-gazetti, kemm tal- knisja kif ukoll dawk li mhumiex tal-knisja, u ara ssibx xi kritika dwar dan.

Ma ssib lil ħadd jgħid li lill-ħaddiem li jiddependi mill-paga, lill- pensjonant u lil min hu bla xogħol qedgħdin jitnaqqrulu s-servizzi.

Ara fuq Alfred Sant il-ħin kollu għaddejjin dawn il-gazzetti, sew min hu mħallas u sew min m'huwiex, sew min għandu l-ispaga miġbuda minn Kastilja u sew min għandu l-ispaga miġbuda minn xi ħadd partikolari, kollha kemm huma kor wieħed jitkellmu kontra l-Kap ta' l-Oppożizzjoni.

Imma fuq dawn l- affarijiet imbierek Alla assolutament xejn.

Ma tara mkien kritika għall- Partit Nazzjonalista, xejn ħażin, kollox tajjeb, kollox perfett!

Sur President, ejja nirriflettu f'dawn il-ġimgħat li ġejjin meta nkunu qegħdin fil-kwiet, forsi nistrieħu xi ftit, jekk nistgħux nibqgħu sejrin hekk f'dan il-pajjiż, nistgħux nibqgħu nittolleraw media msejħa libera, msejħa demokratika, li qiegħda tiġi strumentalizzata biex f'moħħ in-nies twassal l-istampa li jogħġobha u mhux il-fatti tal-verita'.

F'ġieħ is- sewwa ejja ngħidu l-verita'.

Għaliex m'għandux ikun hemm kuxjenza f'dawn l- affarijiet?

Għaliex l-gvern m'għandux iħoss il-kritika fuqu li mhux sew li qed jagħmel dawn l-affarijiet għax qed ibatu n-nies bihom?

Ara dwar min għandu l-eluf ta' liri f'salarju għax qiegħed chairperson ta' awtorita' u jieħu anke l-allowance tal-babysitting tat-tifla ma jingħad xejn, dak tajjeb.

Oħroġ il-ħdura kontra Alfred Sant u tibqa' in the good books tal- gvern, imma ara titkellem fuq il-fatti u l-problemi tal-pajjiż għax ma tibqax!

Sur President, dan kollu trid tarah fil-kuntest u f'kuntrast veru net u sharp ma' dak kollu li kien imwiegħed, għax hawn l-istorja.

Il-poplu huwa disilluż u milgħub fuq dak li ġie mwiegħed.

Forsi xi ħadd qed jgħid li ġej b'tal-Lm100 miljun.

Lanqas għadni nsemmiha għax kulħadd jaf li din kienet l-ikbar oxxenita' li qatt qal il-Partit Nazzjonalista biex rebaħ il-voti.

Illum nafu li hemm ftit miljuni f'euros li bihom irridu nagħmlu dak kollu li l-gvern intrabat li jrid jagħmel.

Ara l-irbit li intrabat bih ma' l- Unjoni Ewropa jrid joqgħod għalih u jrid jara minn fejn se jġib it-taxxi biex isostnih, imma dawk il-flus li wiegħed li se jġib sal-lum għadu ma ġabhomx.

Mr Speaker, bħalissa hawn ħafna ftaħir li l-qgħad nieżel u j'Alla jinżel għax meta jkun hawn il-qgħad kulħadd ibati.

Pero' ejja ma nilludux irwieħna fuq iċ-ċaqliq staġjonali meta jkun hawn ħafna kuntratti ta' xogħol li huma definiti u ħadd ma jkollu stabilita' - qed nirriferi għall- kuntratti ta' xogħol li jkun hawn fil-qasam turistiku meta jkollna ftit turiżmu - trend li ssibha mhux f'Malta biss imma fl-Ewropa kollha.

Per eżempju, Spanja biex solvietha l-problema tal-qgħad?

Solvietha billi l- unions aċċettaw li jkun hemm hemm kuntratti definiti tax-xogħol fejn wieħed ikun qed jiġi mpjegat għal sena, għal sena u nofs jew sentejn mingħajr permanenza.

Hemm argumenti favur u hemm oħrajn kontra, pero' għidli min irid jippjana l-futur tal-familja tiegħu kemm jista' jorbot fuq kuntratt ta' xogħol bħal dak.

Hawn Malta minkejja li qed jingħad li l-qgħad nieżel - ma nafx jekk kienx hemm qabda part-timers li saru full-timers! - meta wieħed jara l- istatistika jsib li fil-qasam tal-manifattura kważi s-setturi kollha naqqsu l-esportazzjoni.

Jekk tara l-aħħar figura ta' l-esportazzoni ssib li s- setturi prattikament kollha tal-manifattura biegħu inqas, esportaw inqas.

L-uniku settur li ma naqqasx huwa dak ta' l-elettronika, li fih hemm il- ġgant ta' l-ST Microelectronics li qed jagħti stampa totalment differenti li qed tfixkel l-istatistika kollha.

Għaliex qed ngħid dan?

Għax jekk wieħed iħares lejn il-qasam tal-manifattura jsib li s-setturi kollha kważi naqqsu l-bejgħ b'xi Lm45 miljun, filwaqt li l-ST Microelectronics waħedha biss ipproduċiet b'xi Lm47 miljun biex tagħmel tajjeb għall-fabbriki tal- manifattura l-oħra.

Mr Speaker, fejn hu l-investiment li wegħdu li se jkun hawn?

Mhux talli ma ġiex investiment talli issa qed induru fuq il-Libjani.

L-investiment mill-Ewropa u mill-Ġappun li Prof de Marco kien jgħid li qiegħed in the pipeline baqa' ma ġiex u dorna fuq il-LIbjani.

Issa ta' min jgħid li meta konna fil-gvern aħna li ssemmi lil-Libjani kien qisu xi taboo.

Ma kontx tista' issemmihom fi żmienna għax kien jiġi xi Carmel Attard ta' "Il-Ġens" dak iż-żmien u joqgħod jagħmlilna ħafna mistoqsijiet, u issa tas-servizz li ta lil dan tawh post fl-MIC.

Hekk jitħallas min ikun attiv mal-Partit Nazzjonalista u xi editur li jkun qed jieħu xi konsulenza mal-ministru għall-ambjent!

Minn hawn lil Carmel Attard nistaqsih jgħidilna x'jaħseb issa fuq dan il-ħafna namur mal-Libjani.

Jew m'għadhomx jaqq issa l- Libjani?

Fi żmienna jaqq kienu l-Libjani u ma konniex nistgħu nsemmuhom, imma issa le.

Anzi issa qed naraw ritratti tal-Prim Ministru jmur il-Libja u jiltaqa' mal-kapijiet tagħhom.

Issa ġejjin u sejrin hemmhekk u ġieli anke bil-moħbi biex ma jgħidux li marru!

Din hija ipokrezija li lil dan il- poplu qed tħawwadlu moħħu u qed iddejqu għax din m'hijiex politika serja.

Din politika ta' ingann, politika ta' opportuniżmu u politika ta' ipokrezija li qed tkompli żżid id-dwejjaq f'dan il-pajjiż.

Ejja nkunu serji, inkunu ċari.

Ara aħna dejjem tkellimna ċar fuq il-ħbiberija u r- rispett tagħna għal-Libjani u l-kuntatti li kellna mal-Libjani u x-xogħol li ħdimna biex illum qegħdin narawhom anke mingħajr is-sanzjonijiet fuqhom.

Imma ħaddieħor le, ħaddieħor skond il-ġurnata u skond ix-xahar!

Mr Speaker, la qed insemmi l-MIC rrid ngħid li dan ukoll sar strument f'idejn il-gvern Nazzjonalista għax filwaqt li dan suppost qiegħed jagħti informazzjoni fuq l-Unjoni Ewropea, sar strettament strument biex jagħti informazzjoni dwar sħubija fl-Unjoni.

U jiena nisfida li min qed imexxih biex jgħidilna jekk ħariġx paragrafu wieħed fuq it-trattat li sar bejn l- Isvizzera u l-Unjoni Ewropea - il-poplu għandu dritt għall-informazzjoni għax dawn kollha qed jitħallsu minn flus il-poplu - ħalli jispjega lin-nies x'vantaġġi u xi żvantaġġi fih dak it-trattat.

Dan kien fid-dover tiegħu ukoll għax dak it-trattat sar ma' l-Unjoni.

Mhux sħubija sħiħa dak imma trattat ma' l-Unjoni u jekk bis-serjeta' dan huwa ċentru ta' informazzjoni fuq l-Unjoni naħseb kien xieraq li joħorġ informazzjoni, speċjalment f'dan il-pajjiż fejn għadu għaddej id-dibattitu politiku biex iwassalna għar- referendum fuq l-Unjoni Ewropea.

Hawn irrid ngħid li l-qorti kostituzzjonali iddeċieda li l-flus li jonfoq il-gvern - bħalissa ma niftakarx ta' liema pajjiż kien - f'ċentru ta' informazzjoni mħallas mill- pubbliku biex ixerred l-informazzjoni ma jistax ikun one-sided kif fil-fatt qed ikun dan ta' hawn Malta.

Jiġifieri f'din il-kawża kostituzzjonali ġie deċiż li l-gvern ma jistax juża fondi biex tiġi propaganda one-sided meta għad għandek dibattitu politiku partiġġjan, għaddej meta l-poplu għad irid imur jivvota ħalli jagħti d-deċiżjoni finali tiegħu.

Mr Speaker, ngħaddi issa biex ngħid xi ħaġa dwar ix-xogħol parlamentari u mill-ewwel nibda billi ngħid li jiddispjaċini li se nagħlqu sena oħra ta' xogħol parlamentari bla ma qatt kien hemm inkjesta parlamentari waħda f'dan il-parlament.

Minkejja t-talb kollu tagħna lill-ministru ta' l-intern bqajna bla inkjesta fuq il-ħarba ta' El Zabi.

Il-poplu għadu sal-lum ma jafx x'sar minnu u l-ministru għadu komdu, high and dry.

La nafu min kien responsabbli għal ħarba ta' El Zabi, la nafu għaliex ħarab u ma nafux jekk din l-istorja tistax tirrepeti ruħha u mbierek Alla ħa nagħlqu għall- vaganzi tas-sajf u qed nawguraw lil xulxin li mmorru nistrieħu ftit ġimgħat!

Mr Speaker, l-istess nistgħu ngħidu dwar il-kwestjoni li fuqha xjabjna niċċalinġjaw lill-Prim Ministru u lill-ministru tal-finanzi.

Qed nirriferi għall-każ tad-Daewoo.

Il-poplu se jibqa' ma jkun jaf xejn fuq dan il-każ għaliex il-Prim Ministru għoġbu jżomm is-silenzju u mbagħad bil-wiċċ tost kollu jaqbad fuq il-każ ta' l-elezzjoni tal-kap tal-Partit Laburista biex jipprova jaljena u jnessi lin-nies dak li għaddej bħalissa fil-pajjiż.

U jien ngħidlu: Għid lil dak li beda l-ewwel allegazzjoni jkollu l-guts - biex ma nsemmix parti anatomika aktar 'l-isfel - u l-ewwel jagħti l-provi, u mhux nitfgħu l-affarijiet hekk u nieħdu pjaċir inħallu l-ħmieġ jinxtered.

Pero' lill-Prim Ministru ngħidlu li mhux se jdum ma jkollu risposta!

Mr Speaker, ħaġa oħra li spikkat matul din is-sena kienet li filli kienu qegħdin jgħidu li d-dejn ma jeżistix u meta mbagħad stenbħu u ndunaw li jeżisti, bdew jgħidu li dak ġej minħabba n-numru ta' impjegati li l-gvern Laburista kien daħħal fis-servizz pubbliku qabel l-elezzjoni ta' l-1987.

Imbagħad meta ċċalinġjajnihom bil-fatti u bil-figuri li qed jgħidu ċ- ċuċati, għalqu ħalqhom.

Il-bravi professuri ta' l-ekonomija u tal-finanzi qatt ma semmewhom aktar, lanqas sieħbi l-Onor.

Gonzi ma semmihiex aktar din.

Mr Speaker, se nagħlqu dan il-parlament u mbierek Alla ma sibniex ħin niddibattu l-aktar ħaġa importanti li qed tikkonċentra fuqha din il-Kamra matul dawn l-aħħar xhur.

Qed nalludi għall-pjan nazzjonali għall-adozzjoni ta' l-acquis, il-pjan li minkejja li għadu draft - fejn jaqbillhom jgħidu li għadu draft u fejn ma jaqbillhomx jgħidu mod ieħor! - il-gvern diġa' miexi fuqu.

Nerġa' ngħid li għandna ma rnexxilniex insibu ħin biex niddibattu dan il-pjan.

Il-Ministru Gonzi ġab l-iskuża li jiena u l- Ministru Joe Borg konna msiefrin.

Nista' ngħid li minn Frar ta' din is- sena, minn mindu ġie ppubblikat l-acquis, naħseb kemm jien u kemm l-Onor.

Borg konna ħafna drabi hawn Malta.

Issa qed iwegħduna li jekk noqogħdu bravi jkollna dibattitu probabbilment kif nidħlu f'Settembru!

Mr Speaker, imbagħad x'ngħidu għall-fissazzjoni kontinwa ta' din il-Kamra li tikkonċentra l-ħin kollu fuq dak li għandu x'jaqsam ma' l-EU.

Qed inġibu ruxxmata ta' liġijiet biex nikkonformaw ruħna ma' l-Unjoni Ewropea u lilna mhumiex jagħtuna ċans nitkellmu iktar minn 40 minuta kull wieħed.

Qabel kienu jgħidulna li meta l-parlament jibda jiltaqa' ta' spiss filgħodu u filgħaxija nibdew nagħtu sens ta' paniku.

Ara issa qatt ma smajnih dan il-kliem.

Issa li l-parlament qed jiltaqa' mit-Tnejn sal-Ġimgħa filgħodu u filgħaxija mhux qed nagħtu sens ta' paniku!

Allura se nibqgħu sejrin hekk minn issa sas-sena 2003, bla nifs u b'ilsienna barra, biex inlaħħqu ma' l-ammont ta' liġijiet li rridu nagħmlu biex inkunu eliġibbli għall-Unjoni?

Nixtieq li 'l quddiem il-Ministru jsib iċ-ċans li jgħidilna.

Imbagħad l-aktar ħaġa li spikkat, fl-opinjoni tiegħi, kien in-nuqqas ta' parteċipazzjoni mill-backbenchers tan-naħa l-oħra.

Mhux hekk biss imma għax aħna nitkellmu jmorru jgħidu li qażżiżnihom għax qed nagħmlu apposta biex naħlu l-ħin!

U jiena nistaqsi: Allura huma apposta ma jitkellmux?

Ma jridux jaħlu ħin?

Daqshekk qegħdin jibżgħu għall-ħin tal-parlament dawn?

Nerġa' ngħid li din kienet xi ħaġa li spikkat bil-kbir.

Ma nistax nifhem kif dan il-gvern qed jagħmel din il-pressjoni u l-għaġġla kollha biex ngħaddu l-liġijiet kollha li hemm bżonn sas-sena 2003 - dan skond il- programm ta' l-NPAA - meta jaf, jew jekk ma jafx naħseb illum ikkonverta għaliha, li qabel is-sena 2005 m'hu se jiġri xejn.

Allura għalfejn qed nagħfsu lill-Kamra, lill-poplu Malti, lill-leġislaturi, lid-drafters u lill- membri tal-parlament biex indaħħlu dawn il-liġijiet meta nafu li jekk nagħmluhom teoritikament sas-sena 2003 irridu nistennew mill-inqas sentejn jew tlieta oħra.

Ħaġa oħra li wieħed jinnota hija n-nuqqas ta' involviment ta' dan il- parlament f'dak li għaddej fin-negozjati tar-relazzjonijiet tal-gvern ma' l- Unjoni Ewropea.

Il-Ministru Borg jgħidilna li aħna messna qegħdin fil- MEUSAC, fil-kumitat li jifformola l-policy.

Jiena ngħidlu ma jirriżulta minn imkien li hemm xi obbligu ta' l-oppożizzjoni li tkun f'dan il-kumitat, pero' żgur li jirriżulta l-fatt li l-parlamenti kollha u l-organi kollha ta' l-Unjoni Ewropea jitkellmu fuq il-bżonn ta' l-involviment tal- parlament.

Dan il-parlament qed jiġi assolutament injorat u bl-ebda mod m'hu qed jiġi informat x'inhu għaddej f'dawn in-negozjati.

Anzi meta fil- foreign affairs committee tlabnihom biex jgħidulna x'kienet ir-reazzjoni min-naħa ta' l-Unjoni Ewropea għall-pożizzjoni Maltija fin-negozjati, qalulna li dak huwa sigriet u l-Unjoni Ewropea ma tippermettilniex nippublikawhom u m'aħniex se nippublikawhom.

Jiġifieri l-poplu Malti m'għandux dritt ikun jaf x'qalu u kif irreaġixxew l-pajjiżi membri ta' l- Unjoni dwar il-pożizzjoni tal-Gvern Malti.

Tant ħaditilna ħin din il- kwestjoni ta' Unjoni - u ma ninsewx li min-naħa l-oħra kienu jgħajruna li aħna nemmnu fin-newtralita' u newtralita' assoluta u li ma jimpurtana minn xejn aktar - li dan il-parlament de facto ġie iktar mill-aktar parlament ta' l-aktar pajjiż newtrali li hawn fid-dinja għaliex ħlief dwar l-Unjoni Ewropea ma nitkellmux!

Per eżempju, fejn qatt iddiskutejna bis-serjeta' x'naħsbu fuq is- sanzjonijiet oxxeni li baqgħu jiġġebdu u jitkattru bla sens fuq il-poplu Iraqi?

Lanqas biss għandna ċans.

Wieħed l-iżjed forsi jista' jitkellem f'xi aġġornament meta l-Kamra tkun vojta, għax kulħadd jitlaq 'il barra u ħadd ma jimpurtah minn dawn l-affarijiet.

Xi darba kellna ċans niddiskutu l-effett tat-tneħħija tas-sazzjonijiet minn fuq il-Libja u l-integrazzjoni mill-ġdid tal-Libja fid-dinja Mediterranja?

Qatt ma kellna ċans nitkellmu dwar dawn l-affarijiet għax għall-gvern l-Unjoni Ewropea biss teżisti.

Xi darba ddiskutejna s-sitwazzjoni ekonomika f'pajjiżna?

Iddiskutejna xi darba l-problemi li hemm fil-Balkani, liema problemi jilqtuna direttament?

Sirna qisna ma jinteressana xejn, sirna qisna pajjiż li m'għandu rabtiet ma' ħadd ħlief meta toħroġ xi dikjarazzjoni min-naħa ta' l-Unjoni Ewropea, fejn bl-aktar mod ta' skjavitu' jassoċjawna flimkien ma' pajjiżi oħra, inkluż Ċipru, u nagħmlu bħal pappagalli bla ma niddiskutu xejn.

Mr Speaker, dan l-aħħar sirna nafu li l-gvern qed jipparteċipa f'konferenza fuq id-demokrazija ġewwa l-Polonja.

Dan ma sirniex nafuh mill- gazzetti u għalhekk għedt li l-media għandhom kontroll u għandhom ħbiberija li tgħinhom f'kollox.

Il-gvern bagħat lill-Onor.

Carmelo Mifsud Bonnici jipparteċipa f'din il-konferenza.

Dan sirna nafuh wara li mar u anke x'iffirma sirna nafuh wara wkoll.

Pero' meta mbagħad tara x'iffirmaw tibqa' skantat u tgħid: Imma kif jista' jkun!

Il-gvern iffirma dikjarazzjoni fejn qiegħed jirrikkmanda u jissottolinja d-dritt ta' gvern elett demokratikament li jagħmel il-mandat kollu tiegħu fil-parlament wieħed min-normi tad-demokrazija.

Din hija l-Warsaw declaration li ffirma l-gvern Nazzjonalista issa permezz ta' l-Onor.

Mifsud Bonnici, fejn fost affarijiet oħra jingħad ċar u tond li huwa sagrosant id-dritt ta' gvern elett demokratikament li jagħmel it-terminu kollu tiegħu.

Imbagħad għandek is-segretarju ġenerali ta' l-istess partit li qiegħed fil-gvern jiftaħar f'konferenza ġenerali li huma rnexxielhom iwaqqgħu lill-gvern Laburista.

Jiena dawn l-affarijiet ma nistax nifhimhom!

Veru li matul din is-sena sar ħafna xogħol u ħafna nies bl-akbar sinċerita' u bl-akbar intenzjonijiet tajbin ikkontribwew f'din il-Kamra, imma issa meta ngħoddu kollox ma' kollox, dan il-parlament x'effett qed iħalli fuq il-poplu b'mod ġenerali?

Nafu kemm qegħdin jikkriktikawna li m'aħniex kredibbli bħala parlamentari u kemm mhux qegħdin jagħtu kas ta' x'qegħdin ngħidu.

Ħafna qegħdin jgħidu li aħna spiċċajna, apparti dawk li kienu fil-politika u issa mbierek Alla reġgħu deħlin lura b'mod tal-media qishom verġni, qishom qatt ma tħammġu dawn, qishom qatt ma kellhom x'jaqsmu xejn, qishom qatt ma kienu f'kabinett u issa qed jikkritikaw għax huma verġni u puri!

Imma dawn inħallihom għall-ġudizzju tan-nies jien.

Imma li jinkwetani ħafna lili huwa l-mod kif iħarsu lejna n-nies ta' barra meta jaraw dawn l-affarijiet jiġru fil-parlament, ir-riflessjonijiet li jagħmlu n-nies fuq dan il-parlament meta jisimgħuna fuq ir-radju.

Mr Speaker, nagħlaq billi ngħid li ma rridx inkun negattiv fis-sens li nkun negattiv, imma rrid nagħmel riflessjonijiet ħalli aħna stess nirriflettu fuq kif qegħdin naġixxu u naraw kif qegħdin jarawna n-nies minn barra.

Aħna m'aħniex qegħdin hawn għall-gost li nkunu hawn.

Qegħdin hawnhekk fl-interess tal-pubbliku, fl-interess biex nagħmlu ħajja aħjar.

Qed nagħmluha aħjar il-ħajja jew qed nagħmluha agħar?

Qed nagħtu prospetti ta' titjib fil-ħajja Maltija?

Inħalli għan-nies biex jirrispondu.

Qegħdin noħolqu sigurta' jew qed noħolqu aktar inċertezza b'dawn il-miżuri li qegħdin nieħdu u bil-mod kif inhi miexja l-politika?

Meta nitkellem man- nies u anke ma' membri ta' korpi kostitwiti tħoss li hemm ċerta inċertezza, ma nafux x'se jiġri, ma nafux fejn mexjin, m'għandniex pjan miftuħ quddiemna u jekk hemm pjan m'għandux time-limit.

Jiena nixtieq nawgura f'dawn il-ġimgħat li kull wieħed minna, bħala membru tal-parlament, jirrifletti ftit u jistaqsi: X'inhu d-dover tagħna?

X'inhu l-kontribut tagħna?

Kemm qegħdin nikkontribwixxu biex nagħmlu dan il-pajjiż aħjar?

Kemm qegħdin nipprovaw nieħdu miżuri li bihom mhux inkomplu nagħmlu l-ħajja diffiċli jew impossibbli għal ħaddieħor imma li bihom inkunu qed nippruvaw nagħmlu miżuri ħalli kull wieħed miċ-ċittadini jkun qed igawdi d-rittijiet tiegħu.

Is-soċjaliżmu jgħallmek illi anke jekk taf li hemm persuna waħda biss li m'hijiex qed tgawdi d-drittijiet tagħha jew m'hijiex komda fil-bżonnijiet tagħha, f'saħħitha, fl-edukazzjoni tagħha u fil-bżonnijiet finanzjarji tagħha, ukoll għandek tiġġieled u tagħmel minn kollox ħalli dik il-persuna tiġi mal-bqija ta' l-oħrajn li jkunu komdi.

U mhux ngħidu: Isma', jiena komdu u ma jippurtanix!

Sfortunatament f'dan il-pajjiż għandna ħafna li jirraġunaw b'dan il-mod.

Jew inkella ngħidu: Jiena komdu u mhux se nitħallat ma' dik il-marmalja!

U għad għandna min, speċjalment fil-media li jiktbu bl-Ingliż, li għalihom tan-naħa l-oħra huma l-marmalja.

Dawn huma affarijiet li bis-serjeta' nemmen li għandna nitkellmu fuqhom u nixtieq nappella wkoll, u dan nagħmlu bl-akbar rispett u bl-akbar umilta', lill- awtoritajiet tal-knisja biex ma jitkellmux fuq affarijiet bħalma tkellmu dan l-aħħar biex aktar forsi jitfgħu sparks fil-ġlieda imma jitkellmu fuq dawn l-affarijiet.

Eżortaw lin-nies li jiġbdu u jgħabbu responsabbilta' fuq il-politiċi ħalli jerfgħu din ir-responsabbilta' fuq spallejhom għax dawn huma l-veru bżonnijiet li għandu l-pajjiż.

L-Unjoni Ewropea hija xi ħaġa oħra, intlifna fuqha, spiċċajna mhedijin fuqha!

Hemm tant problemi u tant affarijiet li għandu bżonn dan il-poplu li jrid ikun il-poplu stess, iċ- ċittadini stess, il-votanti stess li jimbuttaw fuqna l-membri tal-parlament li qegħdin hawn biex nirrappreżentawhom u jgħidulna: Aħna ma rridux nisimgħu b'dawk l-affarijiet li qegħdin nitkellmu fuqhom.

Fuq "hekk" irridukom titkellmu.

"Dan" irridukom tirranġawlna.

Wara kollox id-dover tagħna f'dan il-parlament huwa li nikkontribwixxu biex nagħmlu l-ħajja ta' kull wieħed u kull waħda minna f'dan il-pajjiż aħjar.

Nirringrazzjak.

MR SPEAKER: Grazzi.

Is-Sedja tingħaqad ukoll maż-żewġ naħat tal-Kamra biex tixtieq lill-Onor.

Membri vaganzi li verament fihom jistrieħu u anke jagħmlu riflessjonijiet biex meta nerġgħu niltaqgħu, kulħadd jagħti l- kontribut tiegħu għall-ġid tal-pajjiż.

Nirringrazzja wkoll lill-membri ta' l-istaff, lill-media u lil dawk kollha li jsegwu l-parlament kull meta jiltaqa'.

Il-Kamra hija aġġornata għal nhar it-Tnejn, 18 ta' Settembru, 2000 fid- 9.00 a.m., b'aġenda li tiġi komunikata aktar tard.

Fid-9.50 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

AWTORITAJIET GOVERNATTIVI - SALARJI

L-ONOR.

MARIE LOUISE COLEIRO staqsiet lill-Prim Ministru: Jista' l-Prim Ministru jgħid x'inhuma s-salarji u l-perks eċċ li jingħataw liċ-chairman ta' l-awtoritajiet, korporazzjonijiet u entitajiet oħra mal- gvern?

ONOR.

EDDIE FENECH ADAMI: Ninforma lill-Onor.

Interpellant li l- informazzjoni mitluba ngħatat fit-tweġiba għal mistoqsija parlamentari nru.

BENEFIĊĊJI TAL-MARD

L-ONOR.

JOSEPH CUSCHIERI staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jwieġeb mistoqsija parlamentari nru.

ONOR.

LAWRENCE GONZI: Nirriferi lill-Onor.

Interpellant għat-tweġiba li tajt għal mistoqsija parlamentari nru.

18047 - seduta 349.

GĦAJNUNA SOĊJALI

L-ONOR.

ONOR.

LAWRENCE GONZI: Nirriferi lill-Onor.

18047 - seduta 349.

GĦAJNUNA SOĊJALI

L-ONOR.

ONOR.

LAWRENCE GONZI: NirrIferi lill-Onor.

Interpellant għat-Tweġiba li tajt għal mistoqsija parlamentari nru.

18047 - seduta 349

INFIQ TAL-GVERN

L-ONOR.

EVARIST BARTOLO staqsa lill-Ministru tal-Finanzi: Jista' l-Ministrujgħid, b'mod dettaljat, x'sejra tkun in-nefqa għall- gvern fl-inizjattivi li ġejjin tal-Ministeru ta' l-Edukazzjoni: skola sekondarja ġdida fil-Karwija; għajnuna lill-familji li għandhom uliedhom fl- iskejjel privati; il-bini ta' kumplessi sportivi reġjonali u faċilitajiet oħra; żvilupp ta' faċilitajiet sportivi ġodda fil-kumpless tal-Marsa; it- twaqqif tal-mużew tax-xjenza u t-teknoloġija; id-dħul ta' l-internet fl- iskejjel; it-twaqqif ta' fond għal finanzjament ta' proġetti edukattivi u kulturali u t-twaqqif ta' skola ġdida sekondarja għal-lokalita' ta' Sta.

Venera?

ONOR.

JOHN DALLI: Narraf lill-Onor.

Interpellant li l-ammonti approvati għas-sena 2000 huma publikati fl-estimi, waqt li n-nefqa li tista' ssir fil- futur hi suġġett għal budget tas-sena d-dieħla li għadu mhux finalizzat.

PULIZIJA - SERQ

L-ONOR.

JOSEPH CUSCHIERI staqsa lill-Ministru ta' l-Intern: Jista' l-Ministru jgħid kemm ġie rapportat serq minn djar privati mill-1 ta' Jannar, 2000 sal-lum?

Jista' jgħid kemm minn dawn is-serqiet ġew solvuti?

ONOR.

TONIO BORG: Ninsab infurmat li bejn l-1 ta` Jannar u l-20 ta` Lulju 2000, il-pulizija kellha 361 rapport ta` serq minn djar.

Infurmat ukoll li fl-istess perijodu ġew solvuti 28 każ.

PULIZIJA - STABILIMENTI KUMMERĊJALI - SERQ

L-ONOR.

JOSEPH CUSCHIERI staqsa lill-Ministru ta' l-Intern: Jista' l-Ministru jgħid kemm ġie rapportat serq minn stabilimenti kummerċjali mill-1 ta' Jannar, 2000 sal-lum?

ONOR.

TONIO BORG: Ninsab infurmat li bejn l-1 ta` Jannar u t-18 ta` Lulju 2000, il-pulizija kellha 856 rapport ta` serq minn stabilimenti kummerċjali.

Infurmat ukoll li fl-istess perijodu ġew solvuti 47-il każ.

PULIZIJA - VETTURI - SERQ

L-ONOR.

JOSEPH CUSCHIERI staqsa lill-Ministru ta' l-Intern: Jista' l-Ministru jgħid kemm ġie rapportat serq minn vetturi mill-1 ta' Jannar, 2000 sal-lum?

ONOR.

TONIO BORG: Ninsab infurmat li bejn l-1 ta` Jannar u t-18 ta` Lulju 2000, il-pulizija kellha 2,039 rapport ta` serq minn vetturi.

Infurmat ukoll li fl-istess perijodu ġew solvuti 18-il każ.

SKEJJEL - KARWIJA

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jagħti, b'mod dettaljat, x'infiq sejjer ikollha d- diviżjoni ta' l-edukazzjoni fil-bini ta' l-iskola sekondarja ġdida fil- Karwija?

ONOR.

LOUIS GALEA: It-tagħrif mitlub jingħata meta x-xogħol fuq il-pjan tal-bini ta' l-iskola jkun aktar avanzat.

SKEJJEL PRIVATI - GĦAJNUNA

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid x'inhu antiċipat li tkun l-għajnuna lill-familji li għandhom uliedhom fl-iskejjel privati kif ukoll jgħid tali nefqa kif sejra tkun sostnuta mill-ministeru u d-diviżjoni ta' l-edukazzjoni?

ONOR.

LOUIS GALEA: Peress li għadni fi stadju bikri ta' diskussjoni, minix f'pożizzjoni li nagħti t-tagħrif mitlub.

KUMPLESSI SPORTIVI - PERITI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid min huma l-periti tal-kumplessi sportivi reġjonali li l-gvern impenjat li jibni u f'kull każ jgħid xi tħallsu dawn il-periti minn meta tqabbdu sal-lum u x'inhu antiċipat li jitħallsu sakemm jitlestew il-proġetti rispettivi, filwaqt li jgħid x'inhu antiċipat li jiswew b'mod dettaljat dawn il-kumplessi, wieħed wieħed?

ONOR.

LOUIS GALEA: L-informazzjoni mitluba hi kif ġej:

Kumpless Cottonera:

Id-disinn u x-xogħol konness ma' dan ix-xogħol qed isir mill-works division.

Kumpless Karwija:

Id-disinn ta' dan il-kumpless qed isir mad-disinn ta' l-iskola l-ġdida.

Għad m'hemmx impenn definit f'dan ir-rigward f'dan l-istadju.

Kumpless Tan-North:

Għadhom qed isiru taħditiet rigward is-sit.

F'kull każ għadhom qed jinħadmu l-bills of quantities.

FAĊILITAJIET SPORTIVI - PERITI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid min huma l-periti responsabbli mill-bini ta' uffiċini u faċilitajiet sportivi ġodda fil-kumpless tal-Marsa, filwaqt li jgħid b'mod dettaljat kemm sejrin jiswew dawn il-proġetti biex isiru, kif ukoll jgħid x'inhu antiċipat li jitħallsu l-periti mqabbda sakemm jitlestew dawn il-proġetti?

ONOR.

LOUIS GALEA: Informat li d-disinn fuq ix-xogħol tal-kumpless tal- Marsa qed isir mill-Malta freeport corporation project office.

Għadhom qed jinħadmu l-bill of quantities rilattivi għall-proġett, u allura m'aħniex f'pożizzjoni s'issa li nikkwantifikaw l-ispiża kapitali għal dan il- proġett.

MUŻEW TAX-XJENZA U TEKNOLOĠIJA

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid kemm sejjer jiswa t-twaqqif tal-mużew tax-xjenza u teknoloġija?

ONOR.

LOUIS GALEA: Informat li x-xogħlijiet li qed isiru bħalissa f'Bighi jinkludu t-tkomplija tar-restawr fil-bini tal-Kumpless użat miċ- Centru Malti tar-Restawr u t-tlestija ta' Villa Bighi għall-użu tal-Kunsill Malti tax-Xjenza u Teknoloġija.Il-proġett tal-Mużew tax-Xjenza u Teknoloġija huwa l-aħħar fażi tal-proġett kollu ta' Bighi li għandha tinbeda kif jitlestew ix-xogħlijiet imsemmija.

Għalhekk għadhom ma sarux stimi ta' din il-fażi tal-proġett.

GĦAWDEX - SAFAR

L-ONOR.

NOEL FARRUGIA staqsa lill-Ministru għal Għawdex: Tista' l-Ministru tinformana f'liema dati matul is-sena 1999 u s-sena 2000 kienet imsiefra fuq xogħol ministerjali?

Tista' tgħid ukoll kemm kienu l-persuni li kienu jifformaw kull delegazzjoni u x'kien l-għan taż-żjara u x'kienu r-riżultati ta' kull żjara?

ONOR.

GIOVANNA DEBONO: Qeda npoġġi fuq il-mejda tal-Kamra l- informazzjoni mitluba.

TRASPORT - SAFAR

L-ONOR.

NOEL FARRUGIA staqsa lill-Ministru għat-Trasport u Komunikazzjoni: Jista' l-Ministru jinformana f'liema dati matul is-sena 1999 u s-sena 2000 kien imsiefer fuq xogħol ministerjali?

Jista' jgħid ukoll kemm kienu l-persuni li kienu jifformaw kull delegazzjoni u x'kien l-għan taż-żjara u x'kienu r-riżultati ta' kull żjara?

ONOR.

ĊENSU GALEA: L-informazzjoni mitluba għadha qed tinġabar u tingħata f'seduta oħra.

DJAR - AKKOMODAZZJONI ALTERNATTIVA

L-ONOR.

NOEL FARRUGIA staqsa lill-Viċi Prim Ministru u Ministru għall-Politika Soċjali: B'riferenza għat-talbiet pendenti għall akkomodazzjoni alternattiva fir-Rabat li jlaħħqu 74 każ, jista' l-Viċi Prim Ministru jgħid kemm minn dawn il-każi qed jokkupaw bini li huwa ċertifikat bħala bini kkundannat?

ONOR.

LAWRENCE GONZI: Nirreferi lill-Onor.

Interpellant għar-Risposta li jien tajt għall-Mistoqsija Numru 18163 f'Seduta 355.

DJAR - AKKOMODAZZJONI SOĊJALI

L-ONOR.

NOEL FARRUGIA staqsa lill-Viċi Prim Ministru u Ministru għall-Politika Soċjali: B'riferenza għat-talbiet pendenti għall- akkomodazzjoni alternattiva fil-Mosta li jlaħħqu 89 każ, jista' l-Viċi Prim Ministru jgħid kemm minn dawn il-każi qed jokkupaw bini li huwa ċertifikat bħala bini kkundannat?

ONOR.

LAWRENCE GONZI: Nirreferi lill-Onor.

DJAR - AKKOMODAZZJONI SOĊJALI

L-ONOR.

NOEL FARRUGIA staqsa lill-Viċi Prim Ministru u Ministru għall-Politika Soċjali: B'riferenza għat-talbiet pendenti għal akkomodazzjoni alternattiva f'San Pawl il-Baħar li jlaħħqu 115 każ, jista' l-Viċi Prim Ministru jgħid kemm minn dawn il-każi qed jokkupaw bini li huwa ċertifikat bħala bini kkundannat?

ONOR.

LAWRENCE GONZI: Nirreferi lill-Onor.

AKKOMODAZZJONI ALTERNATTIVA - TALBIET

L-ONOR.

NOEL FARRUGIA staqsa lill-Viċi Prim Ministru u Ministru għall-Politika Soċjali: B'referenza għat-3,571 talba pendenti għall- akkomodazzjoni alternattiva, jista' l-Viċi Prim Ministru jinfurmani jekk hemmx xi policy partikolari sabiex it-talbiet tal-koppji u familji mir- Rabat, Mosta, San Pawl li jammontaw għal 228 talba, jiġu rimedjati?

Jekk fl-affermattiv, jista' l-Ministru jinfurmani?

ONOR.

LAWRENCE GONZI: L-applikazzjonijiet pendenti quddiem id- Dipartiment konċernat jiġu ttrattati kollha fuq l-istess kriterji, immaterjalment mill-lokalita' minn fejn ikunu ġejjin.

MINISTERU TA' L-EDUKAZZJONI - KONSULENTI

L-ONOR.

HELENA DALLI staqsiet lill-Ministru ta' l-Edukazzjoni: Jista' l-Ministru jwieġeb mistoqsija parlamentari numru 18097?

ONOR.

LOUIS GALEA: Tweġiba tingħata f'xi Seduta oħra.

GĦAWDEX - KONSULENTI

L-ONOR.

HELENA DALLI staqsiet lill-Ministru għal Għawdex: Tista' l-Ministru twieġeb mistoqsija parlamentari numru 18122?

ONOR.

GIOVANNA DEBONO: Jiena nfurmata li l-konsulenti li qed jatu s- servizz tahom lill-Ministeru al awdex jammontaw al tnax.

Lkoll kemm huma qedin jatu s-servizzi tahom fl-Isptar Ġenerali t awdex fi ħdan id- Dipartiment tal-Customer Services.

Il-kundizzjonijiet li andhom dawn il- konsulenti huma skond il-ftehim intitolat Classification, Regrading and Assimilation of the Medical Class li sar mal-Medical Association of Malta u skond it-termini tal-kuntratt iffirmat minn kull wieħed minnhom mad- Dipartiment tas-Saħħa filwaqt li s-salarju tahom huwa ta LM7534 fis-sena.

TURIŻMU - KORPORAZZJONIJIET

L-ONOR.

HELENA DALLI staqsiet lill-Ministru tat-Turiżmu: Jista' l- Ministru jwieġeb mistoqsija parlamentari numru 18241?

ONOR.

MICHAEL REFALO: L-entitajiet li jaqgħu taħt id-dikasteru tiegħi huma:-

* l-Awtorita' tat-Turiżmu ta' Malta;

* l-Istitut dwar l-Istudji Turistiċi; u * l-Bord tal-Lukandi u Stabbilimenti li jipprovdu l-Ikel.

Qed inqiegħed fuq il-Mejda tal-Kamra t-tagħrif mitlub fil-kumplament tal- Mistoqsija.

TURIŻMU - KONSULENTI

L-ONOR.

HELENA DALLI staqsiet lill-Ministru tat-Turiżmu: Jista' l- Ministru jirrispondi mistoqsija parlamentari numru 18123?

ONOR.

MICHAEL REFALO: Ninsab infurmat li mal-Ministeru tat-Turiżmu hemm erba' konsulenti.

Ir-renumerazzjoni li jitħallsu huwa ta' Lm4,244, Lm5,849, Lm1,600 u Lm5,014.

Ma jieħdu ebda 'fringe benefits'.

Tnejn minn dawn il-konsulenti kienu mpjegati mal-Gvern.

SAĦĦA - KONSULENTI

L-ONOR.

HELENA DALLI staqsiet lill-Ministru tas-Saħħa: Jista' l- Ministru jwieġeb mistoqsija parlamentari numru 18124?

ONOR.

LOUIS DEGUARA: L-informazzjoni ser titpoġġa fuq il-Mejda tal- Kamra.

MINISTERU TAS-SAĦĦA - KORPORAZZJONIJIET

L-ONOR.

HELENA DALLI staqsiet lill-Ministru tas-Saħħa: Jista' l- Ministru jwieġeb mistoqsija parlamentari numru 18238?

ONOR.

TURIŻMU - KONSULENTI

L-ONOR.

CHRIS CARDONA staqsa lill-Ministru tat-Turiżmu: Jista' l- Ministru jwieġeb il-mistoqsija parlamentari numru 17356 dwar konsulenti legali li jagħtu servizz bi ħlas lill-ministeru tiegħu?

ONOR.

MICHAEL REFALO: Inqiegħed fuq il-Mejda tal-Kamra d-dettalji mitluba dwar liema Dipartimenti/Entitajiet li jaqgħu taħt id-dikasteru tiegħi kkommissjonaw is-servizz; l-avukati jew konsulenti legali li taw is- servizz; kemm tħallsu għas-servizz; u x'tip ta' servizz li ngħata f'kull każ.

Minħabba n-natura ġeneralment speċjalizzata tas-suġġett partikolari, is- servizz individwali ntalab minn avukati/għaqdiet ta' avukati/konsulenti legali li kienu esprimew interess li jidħlu għal dan it-tip ta' xogħol wara li saret sejħa pubblika.

F'kull każ il-ħlas għas-servizz ġie stabbilit skond il-provvedimenti tar-Regolamenti Finanzjarji u fuq il-parir ta' 'adjudicating board' imwaqqaf apposta u, fejn l-ammont kien ta' aktar minn Lm2,500, wara awtorizzazzjoni speċifika tal-Ministeru tal-Finanzi.

INTERN - KONSULENTI

L-ONOR.

CHRIS CARDONA staqsa lill-Ministru ta' l-Intern: Jista' l-Ministru jwieġeb il-mistoqsija parlamentari numru 17358 dwar konsulenti legali li jagħtu servizz bi ħlas lill-ministeru tiegħu?

ONOR.

TONIO BORG: Tweġiba għall-Mistoqsija Parlamentari Nru. 17358 ingħatat f`Seduta Nru. 356.

AGRIKOLTURA - KONSULENTI

L-ONOR.

CHRIS CARDONA staqsa lill-Ministru għall-Agrikoltura u Sajd: Jista' l-Ministru jwieġeb il-mistoqsija parlamentari numru 17359 dwar konsulenti legali li jagħtu servizz bi ħlas lill-ministeru tiegħu?

ONOR.

NINU ZAMMIT: Nirreferi lill-Onor.

Interpellant għar-risposta li tajt għall-Mistoqsija Parlamentari Numru 18021.

SAĦĦA - KONSULENTI

L-ONOR.

CHRIS CARDONA staqsa lill-Ministru tas-Saħħa: Jista' l- Ministru jwieġeb il-mistoqsija parlamentari numru 17361 dwar konsulenti legali li jagħtu servizz bi ħlas lill-ministeru tiegħu?

ONOR.

LOUIS DEGUARA: L-informazzjoni għadha qed tinġabar u risposta tingħata f'seduta oħra.

ĠUSTIZZJA U GVERN LOKALI - KONSULENTI

L-ONOR.

CHRIS CARDONA staqsa lill-Ministru tal-Ġustizzja u Gvern Lokali: Jista' l-Ministru jwieġeb il-mistoqsija parlamentari numru 17362 dwar konsulenti legali li jagħtu servizz bi ħlas lill-ministeru tiegħu?

ONOR.

AUSTIN GATT: Qed inpoġġi fuq il-mejda tal-Kamra l-informazzjoni mitluba.

ĠUSTIZZJA U GVERN LOKALI - KONSULENTI

L-ONOR.

CHRIS CARDONA staqsa lill-Ministru tal-Ġustizzja u Gvern Lokali: Jista' l-Ministru jwieġeb il-mistoqsija parlamentari numru 17363 dwar konsulenti legali li jagħtu servizz bi ħlas lill-ministeru tiegħu?

ONOR.

AUSTIN GATT: Nirreferi lill-Onorevoli Interpellant għar-risposta li ngħatat għad-domanda parlamentari nru.18630.